cyanic-selkie/wikianc huggingface dataset:
ಷರ್ಲಾಕ್‌ ಹೋಮ್ಸ್‌
ಅಂಗನೆಯರ ಸಂಗ
ಮಹಿಳೆಯರು ತಮ್ಮ ಸಂಗತಿಗಳನ್ನು ತನಿಖೆಗಾಗಿ ಇವನಲ್ಲ್ಲಿಗೆ ತಂದು ಪರಿಹಾರ ಕೋರುವಾಗಿನ ಅವರ ಸಂಗದಿಂದಲೇ ಆನಂದ ತುಂದಿಲನಾಗುತ್ತಿದ್ದುದು ಸ್ವಾರಸ್ಯದ ವಿಷಯ. "ದಿ ಸೈನ್‌ ಆಫ್‌ ದಿ ಫೋರ್‌" ನಲ್ಲಿ, ಷರ್ಲಾಕ್‌ ಹೋಮ್ಸ್‌ ಒಂದು ಸ್ವಯಂ ಚಾಲಿತ ಗಣಿಸುವ ಯಂತ್ರದಂತಿರುತ್ತಾನೆ ಎಂದು ವ್ಯಾಟ್ಸನ್ ಹೇಳುತ್ತಾನೆ."ನಿನ್ನ ನಿಷ್ಪಕ್ಷಪಾತ ತೀರ್ಮಾನಕ್ಕೆ ವೈಯಕ್ತಿಕ ಗುಣಾವಗುಣಗಳು ಅಡ್ಡ ಬರದಿರುವಂತೆ ನೋಡಿಕೊಳ್ಳುವುದು ಬಹಳ ಮುಖ್ಯ" ಎಂದು ಹೋಮ್ಸ್‌ ಹೇಳುವುದನ್ನು ಉಲ್ಲೇಖಿಸುತ್ತಾನೆ. ಕಕ್ಷಿಗಾರನು ಕೇವಲ ಒಬ್ಬ ವ್ಯಕ್ತಿಯಷ್ಟೆ - ಸಮಸ್ಯೆಯೊಂದರಲ್ಲಿನ ಒಂದು ಅಂಶ. ಭಾವಪರಷತೆ ಎಂಬುದು ಸ್ಪಷ್ಟ ವಿವೇಚನೆಗೆ ಯಾವಾಗಲೂ ವಿರುದ್ಧ. ವಿಮೆಯ ಹಣ ಪಡೆವ ದುರಾಸೆಯಿಂದ ತನ್ನ ಮೂರು ಮಕ್ಕಳನ್ನು ಕೊಂದಿದ್ದಕ್ಕೆ, ನನಗೆ ಗೊತ್ತಿರುವ ಅತ್ಯಾಕರ್ಷಕ ಹೆಣ್ಣೊಬ್ಬಳನ್ನು ನೇಣಿಗೇರಿಸಲಾಯಿತು ಎಂದು ನಾನು ಹೇಳುವೆ..." ಸ್ತ್ರೀ ಸಂಬಂಧದಲ್ಲಿ ವಿಶೇಷವಾಗಿ, ಮಹಿಳಾ ಕಕ್ಷಿಗಾರರೊಂದಿಗಿನ ಸಂಬಂಧಗಳಲ್ಲಿ ಹೋಮ್ಸ್‌ನ ಆಸಕ್ತಿಯ ಕೊರತೆಯನ್ನು ಬಿಂಬಿಸುತ್ತದೆ.ಕೆಲವೊಮ್ಮೆ ಏನಾದರೂ ಒಂದು ಅಮಾನವೀಯ ಗುಣ ತುಂಬಿಕೊಂಡಿರುತ್ತದೆ ಎನ್ನುತ್ತಾನೆ ವ್ಯಾಟ್ಸನ್." "ದಿ ಅಡ್ವೆಂಚರ್‌ ಆಫ್‌ ದಿ ಡೆವಿಲ್ಸ್‌ ಫುಟ್‌" ಕಥೆಯ ಅಂತ್ಯದಲ್ಲಿ, "ವ್ಯಾಟ್ಸನ್‌,ನಾನು ಎಂದಿಗೂ ಪ್ರೇಮ ಪಾಶಕ್ಕೆ ಸಿಕ್ಕಿಲ್ಲ ,ಆದರೆ ಒಂದು ವೇಳೆ ಪ್ರೀತಿಸಿ, ನಾನು ಪ್ರೀತಿಸಿದ ಹೆಣ್ಣು ಈ ರೀತಿಯ ಅಂತ್ಯ ಕಂಡಲ್ಲಿ, ನಾನು ನಮ್ಮ ಕಾನೂನಿಗೊಳಪಡದ ಸಿಂಹದ-ಬೇಟೆಗಾರನಂತೆಯೇ ವರ್ತಿಸ ಬಹುದು" ಎಂದು ಹೋಮ್ಸ್ ಹೇಳುತ್ತಾನೆ. ಈ ಕಥೆಯಲ್ಲಿ, ಪರಿಶೋಧಕನಾದ ಡಾ. ಸ್ಟರ್ನ್‌‌ಡೇಲ್‌ ತನ್ನ ಪ್ರಿಯತಮೆ ಬ್ರೆಂಡಾ ಟ್ರೆಗೆನಿಸ್‌ಳ ಕೊಲೆಗಾರನನ್ನು ಕೊಂದು ಸೇಡು ತೀರಿಸಿಕೊಂಡಿದ್ದ.ಕೊಲೆಗೆ ಕೊಲೆಯೇ ಪ್ರತೀಕಾರ ಎಂಬುದನ್ನು ಕಾನೂನು ಒಪ್ಪದು. ಹೋಮ್ಸ್‌ ಪೀಡಿಸುವ ಒಬ್ಬ ವಿಲಕ್ಷಣ ಬಾಡಿಗೆದಾರನಾಗಿದ್ದರೂ ಸಹ, ಮಹಿಳೆಯರೊಂದಿಗೆ ಷರ್ಲಾಕ್‌ ಹೋಮ್ಸ್‌ ಗಮನಾರ್ಹವಾದ ಸಜ್ಜನಿಕೆ ಮತ್ತು ಸಭ್ಯತೆಯನ್ನು ತೋರುವ ಕಾರಣ ಶ್ರೀಮತಿ ಹಡ್ಸನ್‌ ಆತನನ್ನು ಮೆಚ್ಚುತ್ತಿದ್ದರು ಎಂದು ವ್ಯಾಟ್ಸನ್‌ "ದಿ ಅಡ್ವೆಂಚರ್‌ ಆಫ್‌ ದಿ ಡಯಿಂಗ್‌ ಡಿಟೆಕ್ಡಿವ್‌"ನಲ್ಲಿ ಬರೆಯುತ್ತಾರೆ. ಪುನಃ;" ದಿ ಸೈನ್ ಆಫ್‌ ದಿ ಫೋರ್‌" ನಲ್ಲಿ ಷರ್ಲಾಕ್‌ ಹೋಮ್ಸ್‌ ಹೀಗೆ ಹೇಳಿದಂತೆ ವ್ಯಾಟ್ಸನ್‌ ಉಲ್ಲೇಖಿಸುತ್ತಾನೆ, "ನಾನು ಅವರಿಗೆ ಬಹಳಷ್ಟು ವಿಷಯಗಳನ್ನು ಹೇಳಲಾರೆ.ಅವರಲ್ಲಿ ಅತ್ಯುತ್ತಮರಿದ್ದರೂ ಸಹ ಮಹಿಳೆಯನ್ನು ಸಂಪೂರ್ಣವಾಗಿ ನಂಬಲಾಗದು "- ತಾನು ಮಹಿಳೆಯರನ್ನು ಇಷ್ಟಪಡದಿದ್ದರೂ ಹಾಗೂ ಅವರ ಬಗ್ಗೆ ಅಪನಂಬಿಕೆಯ ಧೋರಣೆ ಹೊಂದಿದ್ದರೂ, ಷರ್ಲಾಕ್ ಹೋಮ್ಸ್‌ ಒಬ್ಬ "ದುರ್ಬಲ ರಕ್ಷಕ ಎದುರಾಳಿ" ಎಂದು ವ್ಯಾಟ್ಸನ್‌ ಗಮನಿಸುತ್ತಾನೆ.
ಹೋಮ್ಸೀಯ ನಿರ್ಣಯ
ಅನುಮಾನಗಳನ್ನು ಎಳೆಎಳೆಯಾಗಿ ಬಿಡಿಸಿ ತಾರ್ಕಿಕ ನೆಲೆಗಟ್ಟಿನ ಮೇಲೆ ಅಪರಾಧ ಪ್ರಕರಣಗಳನ್ನು ಭೇದಿಸುವುದೇ ಹೋಮ್ಸ್‌ನ ಪತ್ತೆದಾರಿಕೆಯ ಬುದ್ಧಿ ಶಕ್ತಿಯ ಪ್ರಾಥಮಿಕ ಹಂತ."ತಾರ್ಕಿಕನೊಬ್ಬ ಒಂದು ಹನಿ ನೀರಿನಿಂದ ಅದು ಅಟ್ಲಾಂಟಿಕ್‌ಸಾಗರದ್ದೋ ಅಥವಾ ನಯಾಗರಾ ಜಲಪಾತದ್ದೋಎಂಬ ಸಂಭಾವ್ಯತೆಯನ್ನು, ಇವೆರಡನ್ನೂ ಕಂಡು ಕೇಳರಿಯದೇ ನಿರ್ಣಯಿಸಬಲ್ಲ" ಎಂದು ಆತ ಬರೆಯುತ್ತಾನೆ. ಹೋಮ್ಸ್‌ನ ಕಥೆಗಳು ಆಗಾಗ್ಗೆ ಆತನ "ನಿರ್ಣಯ ಪ್ರಕ್ರಿಯೆ"ಯ ಭವ್ಯ ಪ್ರತಿಭೆಯ ಪ್ರದರ್ಶನದೊಂದಿಗೆ ಆರಂಭವಾಗುತ್ತವೆ. ಹೋಮ್ಸ್‌ 'ನಿರ್ಣಯ ಪ್ರಕ್ರಿಯೆ' ನಡೆಸುವಾಗ ಆತನು ಏನು ಮಾಡುವನೆಂಬುದನ್ನು ವಿಶ್ಲೇಷಿಸಲು ಯತ್ನಿಸುವುದು ತರ್ಕಾಕಾರರಿಗೆ ಮತ್ತು ತರ್ಕತರ್ಕಾಸಕ್ತರಿಗೆ ಕೌತುಕ ಹುಟ್ಟಿಸುತ್ತದೆ. ಹೋಮ್ಸೀಯ ನಿರ್ಣಯ ವಿಧಾನ ಪ್ರಾಥಮಿಕವಾಗಿ ಜಾಗರೂಕವಾದ, ಅನುಗಮನದ ಅಧ್ಯಯನ ಗಳ (ಉದಾಹರಣೆಗೆ ಆತ ನಡೆಸಿದ ವಿವಿಧ ರೀತಿಯ ಸಿಗಾರ್‌ ಬೂದಿಗಳ ಅಧ್ಯಯನ) ಪರಿಣಾಮವಾಗಿ ತೆಗೆದುಕೊಂಡ ನೇರ, ಪ್ರಾಯೋಗಿಕ ತತ್ವಗಳನ್ನು ಆಧರಿಸಿದ ನಿರ್ಣಯಗಳಾಗಿವೆ.
ಹೋಮ್ಸ್‌ನ ನೇರ, ಪ್ರಾಯೋಗಿಕ ತತ್ವಗಳು ಸಾಮಾನ್ಯವಾಗಿ ಈ ಪ್ರಮೇಯವನ್ನು ಅನುಸರಿಸುತ್ತವೆ: "'p' ಇದ್ದಲ್ಲಿ 'q'; 'p' ಅನ್ನುವುದು ಸಾಕ್ಷ್ಯ ಮತ್ತು 'q' ಎನ್ನುವುದು ಸಾಕ್ಷ್ಯಸೂಚಿಸುವಂತಹದ್ದು." ಆದರೆ, ಕೆಳಗಿನ ಉದಾಹರಣೆಯಲ್ಲಿ ಗಮನಿಸಿದಂತೆ, ಮಧ್ಯವರ್ತಿ ತತ್ವಗಳಿವೆ. "ಎ ಸ್ಕ್ಯಾಂಡಲ್‌ ಇನ್‌ ಬೊಹೆಮಿಯಾ" ಕಥೆಯಲ್ಲಿ, ವ್ಯಾಟ್ಸನ್‌ ಇತ್ತೀಚೆಗೆ ಬಹಳ ನಂದುಹೋಗಿದ್ದು ಮತ್ತು ಆತನಿಗೊಬ್ಬ "ಬಹಳ ಒಡ್ಡೊಡ್ಡಾದ, ಅಸಡ್ಡೆ ಧೋರಣೆಯುಳ್ಳ ಕೆಲಸದಾಕೆ"ಯಿದ್ದದ್ದನ್ನು ಷರ್ಲಾಕ್‌ ಹೋಮ್ಸ್‌ ಪತ್ತೆ ಹಚ್ಚುತ್ತಾನೆ. ಅಚ್ಚರಿಗೊಂಡ ವ್ಯಾಟ್ಸನ್‌ ಇದು ಹೇಗೆ ಗೊತ್ತೆಂದು ಷರ್ಲಾಕ್‌ ಹೋಮ್ಸ್‌ನನ್ನು ಕೇಳಿದಾಗ, ಷರ್ಲಾಕ್‌ ಹೋಮ್ಸ್‌ ಹೇಳಿದ್ದು ಹೀಗೆ:
It is simplicity itself... My eyes tell me that on the inside of your left shoe, just where the firelight strikes it, the leather is scored by six almost parallel cuts. Obviously they have been caused by someone who has very carelessly scraped round the edges of the sole in order to remove crusted mud from it. Hence, you see, my double deduction that you had been out in vile weather, and that you had a particularly malignant boot-slitting specimen of the London slavey.
ಈ ಪ್ರಕರಣದಲ್ಲಿ, ಷರ್ಲಾಕ್‌ ಹೋಮ್ಸ್‌ ಹಲವು ಸಂಬಂಧಿತ ತತ್ವಗಳನ್ನು ಬಳಸಿದನು:
ಇಂತಹ ತತ್ವಗಳನ್ನು ಸ್ಪಷ್ಟವಾದ ರೀತಿಯಲ್ಲಿ ('ಮೊಡಸ್‌ ಪೊನೆನ್ಸ್'‌ ಅನ್ವಯಗಳನ್ನು ಪದೇ ಪದೇ ಬಳಸಿ) ಅನ್ವಯಿಸಿದ ಕಾರಣ, ಷರ್ಲಾಕ್‌ ಹೋಮ್ಸ್‌ ಈ ರೀತಿ ನಿರ್ಣಯಿಸಲು ಸಾಧ್ಯವಾಯಿತು:'
ವ್ಯಾಟ್ಸನ್‌ನ ಪಾದರಕ್ಷೆಗಳು ಹಲವು ಸಮಾನಾಂತರದ ಕುಯ್ತಕ್ಕೆ ಒಳಗಾಗಿರುವ ಅಂಶ "ವ್ಯಾಟ್ಸನ್‌ನ ಕೆಲಸದಾಕೆ ಬಹಳ ಒಡ್ಡು ಮತ್ತು ಅಸಡ್ಡೆ"ಯವಳೆಂದೂ; ಮತ್ತು "ವ್ಯಾಟ್ಸನ್‌ ಇತ್ತೀಚೆಗೆ ಬಹಳ ಕೆಟ್ಟ ಹವಾಮಾನದಲ್ಲಿ ಹೊರಗೆ ಹೋಗಿ ತೊಯ್ದುತೊಪ್ಪೆಯಾಗಿರುವುದಕ್ಕೂ ಪರಸ್ಪರ ಸಂಬಂಧವನ್ನು ಹೋಮ್ಸ್‌ ತಾರ್ಕಿಕವಾಗಿ ಕಲ್ಪಿಸುತ್ತಾನೆ.
ಷರ್ಲಾಕ್‌ ಹೋಮ್ಸ್‌ನ ತಾರ್ಕಿಕ ನಿರ್ಣಯ ಅಪರಿಚಿತನ ಉದ್ಯೋಗವನ್ನು ಮನತಟ್ಟುವಂತೆ ಪತ್ತೆ ಮಾಡಲು ನೆರವಾಗುತ್ತದೆ. ಉದಾಹರಣೆಗೆ "ಅ ಸ್ಟಡಿ ಇನ್ ಸ್ಕಾರ್ಲೆಟ್‌" ನಲ್ಲಿ ನಿವೃತ್ತ ಸಾರ್ಜೆಂಟ್‌ ಆಫ್‌ ಮರೈನ್ಸ್‌; "ದಿ ರೆಡ್‌-ಹೆಡೆಡ್‌ ಲೀಗ್‌"ನಲ್ಲಿ ಗಿರವಿ ವ್ಯಾಪಾರಕ್ಕೆ ತಿರುಗಿದ ಹಡಗೊಂದರ ಮಾಜಿ ಬಡಗಿ; ಹಾಗೂ "ದಿ ಅಡ್ವೆಂಚರ್‌ ಆಫ್‌ ದಿ ಗ್ರೀಕ್‌ ಇಂಟರ್ಪ್ರಿಟರ್‌"ನಲ್ಲಿ ಬಿಲಿಯರ್ಡ್ಸ್‌ ಗೆಲ್ಲಂಕದ ಲೆಕ್ಕಗಾರ ಹಾಗೂ ತೋಪುಪಡೆಯ ನಿವೃತ್ತ NCO. ಇದೇ ರೀತಿ, ನಿರ್ಜೀವ ವಸ್ತುಗಳ ಅಧ್ಯಯನದ ಮೂಲಕ, ಷರ್ಲಾಕ್‌ ಹೋಮ್ಸ್‌ ಅವುಗಳ ಮಾಲೀಕರ ಬಗ್ಗೆ ನಿಬ್ಬೆರಗಾಗಿಸುವಂತಹ ವಿಸ್ತೃತ ತೀರ್ಮಾನಗಳನ್ನು ಮಾಡಬಲ್ಲ. ಉದಾಹರಣೆಗೆ, "ದಿ ಸೈನ್‌ ಆಫ್‌ ದಿ ಫೋರ್‌"ನಲ್ಲಿ ವ್ಯಾಟ್ಸನ್‌ನ ಜೇಬಿನ ಗಡಿಯಾರ; ಇನ್ನಿತರ ಕಥೆಗಳಲ್ಲಿ ಒಂದು ಟೋಪಿ, ಪೈಪ್‌, ಮತ್ತು ಊರುಗೋಲು ಸಹ ಇವನ ಕೂಲಂಕಷ ತನಿಖೆಗೆ ನೆರವಾಗುತ್ತವೆ.
ಸಾಕ್ಷ್ಯಗಳ ವಿಸ್ತೃತ ಭಂಡಾರವನ್ನೇ ಗಳಿಸಿ, ಸಾಕಷ್ಟು ವಿವರಣೆಗಳ ನಿರ್ಣಯ ಮಾಡಿದ ನಂತರ, ತನಿಖೆ ವಿಷಯದ ಎಲ್ಲಾ ಅಂಶಗಳಿಗೂ ಹಿಡಿಸುವಂತಹ ಒಂದು ವಿವರಣೆಯನ್ನು ಹುಡುಕಲು ಷರ್ಲಾಕ್‌ ಹೋಮ್ಸ್‌ ಮುಂದುವರೆದು ಹೋಗುತ್ತಾನೆ. "ಅಸಾಧ್ಯತೆಗಳನ್ನು ವರ್ಜಿಸಿದ ನಂತರ, ಉಳಿದದ್ದು ಅದೆಷ್ಟೇ ಅಸಮಂಜಸವಿದ್ದರೂ ಅದು ಸತ್ಯವೇ ಆಗಿರಬೇಕು."ಎಂದು ಹೋಮ್ಸ್‌ ವ್ಯಾಟ್ಸನ್‌ಗೆ ವಿವರಿಸುತ್ತಾನೆ.
ಮಾರುವೇಷ
ನಟನೆಯತ್ತ ಮತ್ತು ಮಾರುವೇಷ ಧಾರಣೆಯತ್ತ ಹೋಮ್ಸ್‌ನದು ಸಹಜ ಒಲವು. ಗೂಢಚರ್ಯೆಯಲ್ಲಿರುವಾಗ, ಸಾಕ್ಷ್ಯಗಳನ್ನು ಸಂಗ್ರಹಿಸಲು ಆತನು ಗುರುತಿಸಲಾಗದಂಥ ಮಾರುವೇಷಗಳನ್ನು ಹಲವಾರು ಕಥೆಗಳಲ್ಲಿ ಧರಿಸುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ಚಾರ್ಲ್ಸ್‌ ಆಗಸ್ಟಸ್‌ ಮಿಲ್ವರ್ಟನ್‌", "ದಿ ಮ್ಯಾನ್‌ ವಿತ್ ದಿ ಟ್ವಿಸ್ಟೆಡ್‌ ಲಿಪ್‌" ಮತ್ತು "ಅ ಸ್ಕ್ಯಾಂಡಲ್‌ ಇನ್‌ ಬೊಹೆಮಿಯಾ" ಕಥೆಗಳಲ್ಲಿ ವ್ಯಾಟ್ಸನ್‌ ಸಹ ಮಾರುವೇಷದಲ್ಲಿದ್ದ ಹೋಮ್ಸ್‌ನನ್ನು ಗುರುತಿಸಲಾರ. ಇತರೆ ಸಾಹಸಗಳಲ್ಲಿ, ಉದಾಹರಣೆಗೆ, "ದಿ ಅಡ್ವೆಂಚರ್‌ ಆಫ್‌ ದಿ ಡಯಿಂಗ್‌ ಡಿಟೆಕ್ಟಿವ್‌", ತಾನು ನಡೆಸುತ್ತಿರುವ ತನಿಖೆಗೆ ಪುಷ್ಟಿ ಕೊಡುವ ಉದ್ದೇಶದಿಂದ, ತಪ್ಪಿತಸ್ಥರ ವಿರುದ್ಧ ಆಪಾದನೆ ಸಾಬೀತು ಪಡಿಸಲು, ತಾನು ಗಾಯಗೊಂಡಂತೆ ಅಥವಾ ಅಸ್ವಸ್ಥನಾದಂತೆ ನಟಿಸುವುದುಂಟು.
ಶಸ್ತ್ರಾಸ್ತ್ರ ಮತ್ತು ಕದನ ಕಲೆಗಳು
ಪಿಸ್ತೂಲುಗಳು ಷರ್ಲಾಕ್‌ ಹೋಮ್ಸ್‌ ಮತ್ತು ವ್ಯಾಟ್ಸನ್‌ ತಮ್ಮ ಜೊತೆ ಪಿಸ್ತೂಲುಗಳನ್ನು ಒಯ್ಯುತ್ತಾರೆ; ವ್ಯಾಟ್ಸನ್‌ ಕೆಲವೊಮ್ಮೆ ತನ್ನ ಹಳೆಯ ಸರ್ವಿಸ್‌ ರಿವಾಲ್ವರ್‌ ಒಯ್ಯುತ್ತಾನೆ. ಆದರೆ, ವ್ಯಾಟ್ಸನ್‌ ಈ ಶಸ್ತ್ರಗಳು ಕೇವಳ ಏಳು ಪ್ರಸಂಗಗಳಲ್ಲಿ ಮಾತ್ರ ಬಳಕೆ ಮಾಡಿರುವುದಾಗಿ ವಿವರಿಸುತ್ತಾನೆ.
ಬೆತ್ತ ಷರ್ಲಾಕ್‌ ಹೋಮ್ಸ್‌ ಸಜ್ಜನನಂತೆ ಆಗಾಗ ಕೋಲನ್ನೋ ಅಥವಾ ಬೆತ್ತವನ್ನೋ ತನ್ನ ಜೊತೆ ಒಯ್ಯುವುದುಂಟು. ಆತನು ಏಕದಂಡ (ಸಿಂಗಲ್‌ ಸ್ಟಿಕ್‌) ಪರಿಣತನೆಂದೂ,ಬೆತ್ತವನ್ನು ಎರಡು ಬಾರಿ ಶಸ್ತ್ರದಂತೆ ಬಳಸಿದ್ದಾನೆ ಎಂದೂ ವ್ಯಾಟ್ಸನ್‌ ವಿವರಿಸುತ್ತಾನೆ.
ಕತ್ತಿ "ಎ ಸ್ಡಡಿ ಇನ್ ಸ್ಕಾರ್ಲೆಟ್‌" ಕಥೆಯಲ್ಲಿ, ಷರ್ಲಾಕ್‌ ಹೋಮ್ಸ್‌ ಕತ್ತಿ ವರಸೆಯಲ್ಲಿ ಪರಿಣತನೆಂದು ವ್ಯಾಟ್ಸನ್‌ ಹೇಳುತ್ತಾನೆ. ಆದರೆ, ಯಾವ ಕಥೆಯಲ್ಲಿಯೂ ಸಹ ಹೋಮ್ಸ್‌ ಕತ್ತಿಯನ್ನು ಬಳಸಿರುವುದರ ವಿವರ ಲಭ್ಯವಿಲ್ಲ. ಷರ್ಲಾಕ್‌ ಹೋಮ್ಸ್‌ ಕತ್ತಿ ವರಸೆಯ ಅಭ್ಯಾಸವನ್ನು ನಡೆಸಿದನೆಂದು "ಗ್ಲೋರಿಯಾ ಸ್ಕಾಟ್‌"ನಲ್ಲಿ ಉಲ್ಲೇಖ ಬರುತ್ತದೆ.
ರೈಡಿಂಗ್‌ ಕ್ರಾಪ್‌ ಹಲವು ಕಥೆಗಳಲ್ಲಿ ಷರ್ಲಾಕ್ ಹೋಮ್ಸ್‌ ಒಂದು ರೈಡಿಂಗ್‌ ಕ್ರಾಪ್‌ನೊಂದಿಗೆ ಸಜ್ಜಾಗಿರುವಂತೆ ಕಂಡುಬರುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ದಿ ಸ್ಪೆಕಲ್ಡ್‌ ಬ್ಯಾಂಡ್‌" ಸಾಹಸದಲ್ಲಿ ಒಂದು ವಿಷಪೂರಿತ ಹಾವನ್ನು ಹೊಡೆಯಲು ಅದನ್ನು ಬಳಸುತ್ತಾನೆ ಹಾಗೂ "ಎ ಕೇಸ್‌ ಆಫ್‌ ಐಡೆಂಟಿಟಿ"ಯಲ್ಲಿ ಒಬ್ಬ ಮೋಸಗಾರನನ್ನು ಇದರಿಂದ ಥಳಿಸುವ ಹಂತಕ್ಕೆ ಹೋಗಿರುತ್ತಾನೆ."ದಿ ರೆಡ್‌-ಹೆಡೆಡ್‌ ಲೀಗ್‌"ನಲ್ಲಿ ಷರ್ಲಾಕ್‌ ಹೋಮ್ಸ್‌ ಹಂಟಿಂಗ್‌ ಕ್ರಾಪ್‌ ಬಳಸಿ, ಜಾನ್‌ ಕ್ಲೇ ಕೈಯಿಂದ ಪಿಸ್ತೂಲನ್ನು ಕಳಚಿ ಬೀಳಿಸುತ್ತಾನೆ.
ಮುಷ್ಟಿ ಯುದ್ಧ  ಹೋಮ್ಸ್‌ ಒಬ್ಬ ಭಯಂಕರ ಮುಷ್ಟಿ ಯುದ್ಧದ ಕಾದಾಳಿ ಎಂದು ವಿವರಿಸಲ್ಪಟ್ಟಿದ್ದಾನೆ.ದಿ ಸೈನ್‌ ಆಫ್‌ ದಿ ಫೋರ್‌ ಬಹುಮಾನ ಧನಕ್ಕಾಗಿ ಕಾದಾಡುವ ಒಬ್ಬ ಮಲ್ಲನೆಂದು ತನ್ನನ್ನು ತಾನು ಪರಿಚಯಿಸಿಕೊಳ್ಳುತ್ತಾನೆ:
"The amateur who fought three rounds with you at Alison's rooms on the night of your benefit four years back." McMurdo responds by saying, "Ah, you're one that has wasted your gifts, you have! You might have aimed high, if you had joined the fancy."
ಕಥೆಗಳುದ್ದಕ್ಕೂ, ಕೆಲವೊಮ್ಮೆ ತನ್ನ ಎದುರಾಳಿಗಳೊಡನೆ ಕೈ ಕೈ ಮಿಲಾಯಿಸಿ ಕದನ ಮಾಡುತ್ತಾನೆ ಮತ್ತು ಜಯಶಾಲಿಯಾಗಿಯೇ ಹೊರಹೊಮ್ಮುತ್ತಾನೆ. ಹೋಮ್ಸ್‌ ಒಬ್ಬ ಬಾಕ್ಸರ್‌ ಎಂಬುದನ್ನು "ಗ್ಲೋರಿಯಾ ಸ್ಕಾಟ್‌" ಕಥೆಯಲ್ಲಿ ಪುನರುಚ್ಚರಿಸಲಾಗಿದೆ.
ಕದನ ಕಲೆಗಳು "ದಿ ಅಡ್ವೆಂಚರ್‌ ಆಫ್‌ ದಿ ಎಮ್ಟಿ ಹೌಸ್‌" ಕಥೆಯಲ್ಲಿ, ಪ್ರೊಫೆಸರ್‌ ಮೊರಿಯಾರ್ಟಿಯನ್ನು ಸೋಲಿಸಿ ಅವನನ್ನು ರೀಚೆನ್ಬಾಚ್‌ ಜಲಪಾತದಲ್ಲಿ ಎಸೆದು ಕೊಲ್ಲಲು ತಾನು ಕದನ ಕಲೆಯನ್ನು ಹೇಗೆ ಬಳಸಿದೆ ಎಂದು ಷರ್ಲಾಕ್‌ ಹೋಮ್ಸ್‌ ವ್ಯಾಟ್ಸನ್‌ಗೆ ವಿವರಿಸುತ್ತಾನೆ. ಬರಿತ್ಸು ಅಥವಾ ಜಪಾನೀ ಶೈಲಿಯ ಕುಸ್ತಿಯನ್ನು ನಾನು ಸ್ವಲ್ಪಮಟ್ಟಿಗೆ ಬಲ್ಲೆ. ಒಮ್ಮೆಗಿಂತಲೂ ಹೆಚ್ಚು ಬಾರಿ ಇದು ನನ್ನ ನೆರವಿಗೆ ಬಂದಿದೆ ಎಂದು ಷರ್ಲಾಕ್‌ ಹೋಮ್ಸ್‌ ಹೇಳುತ್ತಾನೆ. "ಬರಿತ್ಸು" ಎಂಬುದು ನೈಜ ಜೀವನದ 'ಬರ್ತಿತ್ಸು' ಕದನ ಕಲೆಯ ಉಲ್ಲೇಖವೆಂಬಂತೆ ಕಾಣುತ್ತದೆ.
ಜ್ಞಾನ ಮತ್ತು ಕುಶಲತೆ
"ಎ ಸ್ಟಡಿ ಇನ್‌ ಸ್ಕಾರ್ಲೆಟ್‌" ಎಂಬ ಮೊಟ್ಟಮೊದಲ ಕಥೆಯಲ್ಲಿಯೇ ಷರ್ಲಾಕ್‌ ಹೋಮ್ಸ್‌ನ ಹಿನ್ನೆಲೆಯನ್ನು ನೀಡಲಾಗಿದೆ. 1881ರ ಇಸವಿಯ ಆರಂಭದಲ್ಲಿ, ಆತನನ್ನು ರಸಾಯನಶಾಸ್ತ್ರದ ಒಬ್ಬ ಸ್ವತಂತ್ರ ವಿದ್ಯಾರ್ಥಿಯೆಂದು ನಿರೂಪಿಸಲಾಗಿದೆ. ಇದಲ್ಲದೆ ಆತನಿಗೆ ವಿವಿಧ ಕ್ಷೇತ್ರಗಳಲ್ಲಿ ಆಸಕ್ತಿ-ಹವ್ಯಾಸಗಳಿದ್ದವು. ಬಹುಶಃ ಇವೆಲ್ಲವೂ ಆತನು ತನ್ಮಯತೆಯಿಂದ ಅಪರಾಧ ಪ್ರಕರಣಗಳನ್ನು ಭೇದಿಸುವುದರಲ್ಲಿ ಸರ್ವೋತ್ತಮನಾಗಲು ನೆರವಾದವು. ಷರ್ಲಾಕ್‌ ಹೋಮ್ಸ್‌ ಪತ್ತೆದಾರಿಯಾಗಲು ಏನು ಪ್ರೇರಣೆಯಾಯಿತು ಎಂಬುದರ ಬಗ್ಗೆ ಹಿನ್ನೆಲೆಯನ್ನು ಆರಂಭಿಕ ಕಥೆಯಾದ "ದಿ ಅಡ್ವೆಂಚರ್‌ ಆಫ್‌ ದಿ "ಗ್ಲೋರಿಯಾ ಸ್ಕಾಟ್‌" ತಿಳಿಸುತ್ತದೆ. ಆತನ ಕಾಲೇಜ್‌ ಸ್ನೇಹಿತನ ತಂದೆ ಷರ್ಲಾಕ್‌ ಹೋಮ್ಸ್‌ನುಪ್ರಕರಣಗಳನ್ನು ಎಳೆಎಳೆಯಾಗಿ ಬಿಡಿಸಿ ನೋಡುವ ನೈಪುಣ್ಯತೆಯನ್ನು ಶ್ಲಾಘಿಸಿದ್ದರು. ತನಿಖೆಗಳ ನಿರ್ಣಯವನ್ನು ತರ್ಕ, ಗಮನ ಮತ್ತು ನಿಗಮನಾತ್ಮಕ ಶಕ್ತಿಗಳ ಮೇಲೆ ಕೇಂದ್ರೀಕೃತಗೊಳಿಸುತ್ತಿದ್ದ ಷರ್ಲಾಕ್‌ ವೈಜ್ಞಾನಿಕ ರೀತಿಗಳನ್ನು ಚಾಚೂ ತಪ್ಪದೆ ಪಾಲಿಸುತ್ತಿದ್ದ.
"ಎ ಸ್ಟಡಿ ಇನ್ ಸ್ಕಾರ್ಲೆಟ್‌" ಕಥೆಯಲ್ಲಿ, ಭೂಮಿಯು ಸೂರ್ಯನ ಸುತ್ತಲೂ ಸುತ್ತುತ್ತದೆಂಬುದು ನನಗೆ ತಿಳಿದಿರಲಿಲ್ಲ, ಏಕೆಂದರೆ ಅದು ನನ್ನ ಕಾರ್ಯಕ್ಕೆ ಅಪ್ರಸ್ತುತವೆಂದು ಹೋಮ್ಸ್‌ ಹೇಳಿಕೊಳ್ಳುತ್ತಾನೆ. ಈ ವಿಚಾರವನ್ನು ವ್ಯಾಟ್ಸನ್‌ನಿಂದ ತಿಳಿದುಕೊಂಡ ಕೂಡಲೇ, ಅದನ್ನು ಮರೆಯಲು ಯತ್ನಿಸುವೆ ಎಂದು ಷರ್ಲಾಕ್‌ ಹೋಮ್ಸ್‌ ಹೇಳುತ್ತಾನೆ. ಮನಸ್ಸಿಗೆ ಮಾಹಿತಿಯನ್ನು ಶೇಖರಿಸುವ ಸಾಮರ್ಥ್ಯಕ್ಕೊಂದು ಎಲ್ಲೆಯುಂಟು. ಹೀಗಾಗಿ ಬೇಡದ ವಿಚಾರಗಳನ್ನು ತಿಳಿದುಕೊಂಡಲ್ಲಿ ಉಪಯುಕ್ತ ವಿಚಾರಗಳನ್ನು ತಿಳಿದುಕೊಳ್ಳುವ ಸಾಮರ್ಥ್ಯ ಕುಗ್ಗುತ್ತದೆ ಎಂದು ಷರ್ಲಾಕ್‌ ಹೋಮ್ಸ್ ಆಭಿಪ್ರಾಯ. ಡಾ|ವ್ಯಾಟ್ಸನ್‌ ಅಂತಿಮವಾಗಿ ಹೋಮ್ಸ್‌ನ ಸಾಮರ್ಥ್ಯಗಳನ್ನು ಈ ರೀತಿ ನಿರ್ಣಯಿಸುತ್ತಾನೆ:
ಅದೇನೇ ಇರಲಿ, "ಎ ಸ್ಟಡಿ ಇನ್‌ ಸ್ಕಾರ್ಲೆಟ್‌" ಕಥೆಯ ಕಟ್ಟಕಡೆಯಲ್ಲಿ, ಹೋಮ್ಸ್‌ ಲ್ಯಾಟಿನ್‌ ಭಾಷೆಯನ್ನು ಬಲ್ಲವನಾಗಿದ್ದು, ರೋಮನ್ ಚಮತ್ಕಾರಿ ಚುಟುಕದ ಅನುವಾದದ ಅಗತ್ಯವೇ ಇರಲಿಲ್ಲ ಎಂದು ಬರುತ್ತದೆ. ಆದರೂ, ಭಾಷಾ ಜ್ಞಾನ ಪತ್ತೆದಾರಿ ಕೆಲಸಕ್ಕೆ ನೇರವಾಗಿ ನರವಿಗೆ ಬರುತ್ತದೆಂಬುದು ಅನುಮಾನ. ಆ ನಂತರದ ಕಥೆಗಳಲ್ಲೂ ಸಹ ಪಟ್ಟಿಯಲ್ಲಿ ಹೇಳಿರುವುದಕ್ಕೆ ವಿರುದ್ಧವಾಗಿವೆ. ರಾಜಕೀಯ ವಿಚಾರಗಳ ಬಗ್ಗೆ ತಿಳಿವಿಲ್ಲವೆಂದು ಊಹಿಸಲಾದರೂ, "ಎ ಸ್ಕ್ಯಾಂಡಲ್‌ ಇನ್ ಬೊಹೆಮಿಯಾ" ಕಥೆಯಲ್ಲಿ ಆತನು "ಕೌಂಟ್‌ ವೊನ್‌ ಕ್ರಾಮ್‌"ನ ನೈಜ ಗುರುತನ್ನು ಕೂಡಲೇ ಕಂಡುಹಿಡಿಯುತ್ತಾನೆ. ಅಪ್ರಚೋದಕ ಸಾಹಿತ್ಯದ ವಿಚಾರದಲ್ಲಿ, ಷರ್ಲಾಕ್‌ ಹೋಮ್ಸ್‌ನ ಭಾಷಣವು ಬೈಬಲ್‌, ಷೇಕ್ಸ್‌ಪಿಯರ್‌ ಮತ್ತು ಗೋಯ್‌ಥೆಯ ಉಲ್ಲೇಖಗಳಿಂದ ತುಂಬಿ ತುಳುಕತ್ತದೆ.
ಇದಕ್ಕಿಂತಲೂ ಹೆಚ್ಚಾಗಿ, "ದಿ ಅಡ್ವೆಂಚರ್‌ ಆಫ್‌ ದಿ ಬ್ರೂಸ್‌-ಪಾರ್ಟಿಂಗ್ಟನ್‌ ಪ್ಲ್ಯಾನ್ಸ್‌" ಕಥೆಯಲ್ಲಿ, ನವೆಂಬರ್‌ 1895ರಲ್ಲಿ "ಪಾಲಿಫೊನಿಕ್‌ ಮೊಟೆಟ್ಸ್‌ ಆಫ್‌ ಲಾಸ್ಸಸ್‌"ಎಂಬ 'ಸಾಮಾನ್ಯರಿಗೆ ಅರ್ಥವೇ ಆಗದ' ಕ್ಷೇತ್ರಕ್ಕೆ ಸಂಬಂಧಿತ ಒಂದು ಏಕವಿಷಯಕ ಪ್ರಬಂಧ (ಮೊನೊಗ್ರಾಫ್‌)ನಲ್ಲಿ ಹೋಮ್ಸ್‌ ಬಹಳ ನಿರತನಾದನಂತೆ. ಇದಕ್ಕಾಗಿ, ಅಪರಾಧ-ತನಿಖೆಯ ಜ್ಞಾನಕ್ಕೆ ಸಂಬಂಧವೇ ಇಲ್ಲದ ಜ್ಞಾನವನ್ನು ಆತನ ಮನದಲ್ಲಿ ತುಂಬಿಸಿಕೊಳ್ಳಬೇಕಾಯಿತು. ಹಾಗಾಗಿ ಅವನ ಮೊನೊಗ್ರಾಫ್‌ ಹೇಳಿರುವುದೇ ಈ ವಿಷಯದಲ್ಲಿ 'ಅಂತಿಮ' ಎಂದು ಪರಿಗಣಿಸಲಾಗಿದೆ. ತನ್ನ ವೃತ್ತಿಗೆ ನೇರವಾದ ಸಂಬಂಧವಿಲ್ಲದ ವಿಚಾರಗಳನ್ನು ತಿಳಿದುಕೊಳ್ಳಲು ಹೋಮ್ಸ್‌ಗೆ ಆಸಕ್ತಿ ಇರಲಿಲ್ಲ ಎಂಬುದು ನಂತರದ ಕಥೆಗಳು ಸುಳ್ಳಾಗಿಸಿದೆ. ಪತ್ತೆದಾರಿಯೊಬ್ಬನಿಗೆ ಎಲ್ಲಾ ಜ್ಞಾನ ಶಾಖೆಯೂ ಉಪಯುಕ್ತ" ಎಂದು "ದಿ ವ್ಯಾಲಿ ಆಫ್‌ ಫಿಯರ್‌" ಕಥೆಯ ಎರಡನೆಯ ಅಧ್ಯಾಯದಲ್ಲಿ " ಹೋಮ್ಸ್‌ ಹೇಳುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ದಿ ಲಯನ್ಸ್‌ ಮೇನ್‌" ಕಥೆಯಲ್ಲಿ ಆತನು ತನ್ನನ್ನು ತಾನು "ದೃಢ ಸ್ಮೃತಿಯುಳ್ಳ ಕಂಡಿದ್ದನ್ನೆಲ್ಲಾ ಓದುವವ" ಎಂದು ಬಣ್ಣಿಸಿಕೊಂಡಿದ್ದಾನೆ.
ಗೂಢಲಿಪಿಯನ್ನು ಸಮರ್ಥವಾಗಿ ಬಿಡಿಸೋದಬಲ್ಲ ವ್ಯಕ್ತಿ ಹೋಮ್ಸ್‌. "ನನಗೆ ಎಲ್ಲಾ ತರಹದ ಗೂಢ ಲಿಪಿಗಳ ಪರಿಜ್ಞಾನವಿದೆ. ಇದಕ್ಕೆ ಸಂಬಂಧಿಸಿದಂತೆ ಸ್ವತಃ ನಾನೇ ಒಂದು ಕೃತಿ ರಚಿಸಿದ್ದೇನೆ. ಇದರಲ್ಲಿ ನಾನು ನೂರ ಅರವತ್ತು ಪ್ರತ್ಯೇಕ ರಹಸ್ಯ ಲಿಪಿಗಳನ್ನು ವಿಶ್ಲೇಷಿಸಿರುವೆ." ಎಂದು ಆತ ವ್ಯಾಟ್ಸನ್‌ಗೆ ಹೇಳುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ದಿ ಡ್ಯಾನ್ಸಿಂಗ್‌ ಮೆನ್‌" ಕಥೆಯಲ್ಲಿ, ಈ ರೀತಿಯ ಒಂದು ಪ್ರಕರಣವನ್ನು ಆವರ್ತನ ವಿಶ್ಲೇಷಣೆಗೆ ಒಳಪಡಿಸಿ ಬಗೆಹರಿಸುತ್ತಾನೆ.
ಹೋಮ್ಸ್‌ನ ಭೌತಿಕ ಸಾಕ್ಷ್ಯಗಳ ವಿಶ್ಲೇಷಣೆಗಳು ವೈಜ್ಞಾನಿಕವೂ ಹೌದು ಮತ್ತು ಕರಾರುವಾಕ್ಕಾದ್ದೂ ಹೌದು. ಎ ಸ್ಟಡಿ ಇನ್‌ ಸ್ಕಾರ್ಲೆಟ್, "ದಿ ಅಡ್ವೆಂಚರ್‌ ಆಫ್‌ ಸಿಲ್ವರ್‌ ಬ್ಲೇಜ್‌," ದಿ ಅಡ್ವೆಂಚರ್‌ ಆಫ್‌ ಪ್ರಯರಿ ಸ್ಕೂಲ್‌, ದಿ ಹೌಂಡ್‌ ಆಫ್‌ ದಿ ಬ್ಯಾಸ್ಕರ್ವಿಲ್ಸ್‌, "ದಿ ಬಾಸ್ಕೊಂಬ್ ವ್ಯಾಲಿ ಮಿಸ್ಟರಿ" ಕಥೆಗಳಲ್ಲಿ, ಅಪರಾಧ ಕೃತ್ಯಗಳನ್ನು ಅದು ಸಂಭವಿಸಿದ ಸ್ಥಳದಲ್ಲೇ ಪತ್ತೆ ಮಾಡಲು ಅಪ್ರಕಟ ಸಾಕ್ಷ್ಯಗಳಾದ ಹೆಜ್ಜೆಗುರುತುಗಳು, ಗೊರಸಿನ ಗುರುತುಗಳು ಮತ್ತು ಸೈಕಲ್‌ ಟೈರ್‌ ಗುರುತುಗಳನ್ನು ಷರ್ಲಾಕ್‌ ಹೋಮ್ಸ್‌ ಬಳಸುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ದಿ ರೆಸಿಡೆಂಟ್‌ ಪೇಷೆಂಟ್‌" ಮತ್ತು "ದಿ ಹೌಂಡ್‌ ಆಫ್‌ ಬ್ಯಾಸ್ಕರ್ವಿಲ್ಸ್‌" ಕಥೆಗಳಲ್ಲಿ ಅಪರಾಧಿಗಳನ್ನು ಪತ್ತೆ ಮಾಡಲು ತಂಬಾಕು ಬೂದಿಗಳು ಮತ್ತು ಸಿಗರೆಟ್‌ ತುಂಡುಗಳನ್ನು ಸಾಕ್ಷ್ಯಾಧಾರವಾಗಿ ಬಳಸುತ್ತಾನೆ. "ಅ ಕೇಸ್‌ ಆಫ್ ಐಡೆಂಟಿಟಿ" ಕಥೆಯಲ್ಲಿ, ಬೆರಳಚ್ಚಾದ ಪತ್ರಗಳನ್ನು ತುಲನಾತ್ಮಕ ಸಾಕ್ಷ್ಯಾಧಾರವಾಗಿ ಬಳಸಿ ವಂಚನೆಯ ಪ್ರಕರಣವೊಂದನ್ನು ಭೇದಿಸುತ್ತಾನೆ. "ದಿ ಅಡ್ವೆಂಚರ್‌ ಆಫ್‌ ದಿ ರೇಗೇಟ್‌ ಸ್ಕ್ವೈರ್‌" ಕಥೆಯಲ್ಲಿ ಕೋವಿಮದ್ದಿನ ಅವಶೇಷಗಳನ್ನು ಆಧಾರದ ನೆರವಿನಿಂದ ಇಬ್ಬರು ಕೊಲೆಗಾರರನ್ನು ಪತ್ತೆ ಹಚ್ಚುತ್ತಾನೆ. "ದಿ ಅಡ್ವೆಂಚರ್ ಆಫ್‌ ದಿ ಎಮ್‌ಟಿ ಹೌಸ್‌" ಕಥೆಯಲ್ಲಿ ಎರಡು ಅಪರಾಧ ನಡೆದ ಸ್ಥಳಗಳಲ್ಲಿ ದೊರೆತ ಗುಂಡುಗಳ ಹೋಲಿಕೆಯಿಂದ ಮತ್ತು "ದಿ ನಾರ್ವುಡ್‌ ಬಿಲ್ಡರ್"‌ ಕಥೆಯಲ್ಲಿ ಬೆರಳಚ್ಚುಗಳ ಸಹಾಯದಿಂದ ತಪ್ಪಿತಸ್ಥರನ್ನು ಹಿಡಿಯುತ್ತಾನೆ. "ಎ ಸ್ಕ್ಯಾಂಡಲ್‌ ಇನ್‌ ಬೊಹೆಮಿಯಾ"ದಲ್ಲಿ ಮನೋವಿಜ್ಞಾನದ ಅರಿವಿರುವುದನ್ನು ತೋರಿಸುತ್ತಾನೆ. ಬೆಂಕಿ ಅಪಘಾತವಾದಲ್ಲಿ ಅವಿವಾಹಿತ ಮಹಿಳೆಯೊಬ್ಬಳು ತನ್ನ ಅತಿ ಬೆಲೆಬಾಳುವ ವಸ್ತುಗಳನ್ನು ತೆಗೆದುಕೊಳ್ಳಲು ಯತ್ನಿಸುವಳು ಹಾಗೂ ವಿವಾಹಿತೆಯೊಬ್ಬಳು ಐರೆನ್‌ಳ ಮಗುವನ್ನು ಕಸಿದುಕೊಳ್ಳುವಳೆಂದು ಅಚ್ಚರಿಸಿ, ಐರೀನ್‌ ಆಡ್ಲರ್‌ ಅವಿತಿಟ್ಟ ಒಂದು ಭಾವಚಿತ್ರವನ್ನು ತೆಗೆಡು ಕೊಡುವಂತೆ ಪ್ರೇರೇಪಿಸುತ್ತಾನೆ. ಹಳೆಯ ರಕ್ತದ ಕಲೆಗಳನ್ನು ಪತ್ತೆ ಮಾಡಲು ಒಂದು ರಾಸಾಯನಿಕವನ್ನು ಆವಿಷ್ಕರಿಸಿರುವುದಾಗಿ ಷರ್ಲಾಕ್‌ ಹೋಮ್ಸ್‌ ತನ್ನ ಮೊದಲ ಕಥೆಯಾದ "ಎ ಸ್ಟಡಿ ಇನ್‌ ಸ್ಕಾರ್ಲೆಟ್‌" ನಲ್ಲಿ,ಹೇಳಿಕೊಳ್ಳುತ್ತಾನೆ. ಎಷ್ಟೋ ವರ್ಷಗಳ ನಂತರದ ವರೆಗೂ ವಿವಿಧ ರಕ್ತದ ಗುಂಪುಗಳನ್ನು ಗುರುತಿಸಲಾಗುತ್ತಿರಲಿಲ್ಲ ಎಂಬುದು ಬೇರೆ ಮಾತು.
ತನ್ನ (ಪತ್ತೇದಾರಿ) ಜೀವನವು ಸಡಗರದಿಂದ ತುಂಬಿತ್ತಾದರೂ, (ಪ್ರಾಯಃ ಅದನ್ನು ಬಿಟ್ಟು ಮುಂದೆ ಹೋಗಲು) ಸಸೆಕ್ಸ್‌ ಡೌನ್ಸ್‌ನಲ್ಲಿ ನಿವೃತ್ತನಾಗಿ ಜೇನುನೊಣ ಸಾಕಣೆಯಲ್ಲಿ (("ದಿ ಸೆಕೆಂಡ್‌ ಸ್ಟೇನ್‌")) ತೊಡಗುತ್ತಾನೆ. ತಾನು ಈ ವಿಷಯವನ್ನು ಕುರಿತು "ರಾಣಿಜೇನನ್ನು ಪ್ರತ್ಯೇಕಿಸಿ ಗಮನಿಸಿದ ಅಂಶಗಳನ್ನೊಳಗೊಂಡಿರುವ ಜೇನು ಸಾಕಣೆಯ ಪ್ರಾಯೋಗಿಕ ಕೈಪಿಡಿ"ಎಂಬ ಪುಸ್ತಕವೊಂದನ್ನು ಸಹ ಬರೆಯುತ್ತಾನೆ ದುಗುಡ ಕಳೆಯುವ ಸಂದರ್ಭದಲ್ಲಿ ಸಂಗೀತದ ಮೊರೆ ಹೊಕ್ಕು ವಿಶ್ರಾಂತಿ ಪಡೆಯುವ ಮೂಲಕ ಸಂಗೀತಾಸಕ್ತಿಯನ್ನು ತೋರುತ್ತಾನೆ. ಈ ವಿಚಾರವು "ದಿ ರೆಡ್‌ ಹೆಡೆಡ್‌ ಲೀಗ್‌"ಕಥೆಯ ಪ್ರಸಂಗವೊಂದರಲ್ಲಿ,ಹೋಮ್ಸ್‌ ತನ್ನ ತನಿಖೆಯ ನಡುವೆ ಸ್ವಲ್ಪ ಸಮಯ ಬಿಡುವು ಮಾಡಿಕೊಂಡು ಪಾಬ್ಲೊ ಡಿ ಸರಸಟೆನುಡಿಸುವ ಪಿಟೀಲು ವಾದ್ಯವನ್ನು ಆಲಿಸುತ್ತಾನೆ.
ವಿಜ್ಞಾನಿಗಳಿಗೆ ಸ್ಫೂರ್ತಿ
'ಷರ್ಲಾಕ್‌ ಹೋಮ್ಸ್‌'ನನ್ನು ಕೆಲವೊಮ್ಮೆ ವೈಜ್ಞಾನಿಕ ಸಾಹಿತ್ಯಗಳಲ್ಲಿ ಬಳಸಲಾಗಿದೆ. ರಾಡ್‌ಫೋರ್ಡ್‌ (1999) ಆತನ ಬುದ್ಧಿಶಕ್ತಿಯ ಬಗ್ಗೆ ಊಹಾಪೋಹ ಮಾಡುತ್ತಾನೆ. ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ನ ಕಥೆಗಳಲ್ಲಿನ ಅಂಶಗಳನ್ನು ಬಳಸಿ, ಅದರ ಆಧಾರದ ಮೇಲೆ ಷರ್ಲಾಕ್‌ ಹೋಮ್ಸ್‌ನ IQ ನಿರ್ಣಯಿಸಲು, ರಾಡ್‌ಫೋರ್ಡ್‌ ಮೂರು ವಿವಿಧ ರೀತಿಗಳನ್ನು ಬಳಸುತ್ತಾನೆ. ಇದರಿಂದ ಹೋಮ್ಸ್‌ನ ಬುದ್ಧಿಶಕ್ತಿಯು ನಿಜಕ್ಕೂ ಬಹಳ ಉನ್ನತ ಮಟ್ಟದ್ದು ಎಂಬ ನಿರ್ಣಯಕ್ಕೆ ಬರುತ್ತಾನೆ. ಸ್ನೈಡರ್‌ (2004) ಹತ್ತೊಂಬತ್ತನೆಯ ಶತಮಾನದ ಮಧ್ಯ ಮತ್ತು ಉತ್ತರಾರ್ಧ ಕಾಲದ ವಿಜ್ಞಾನ ಮತ್ತು ಅಪರಾಧ-ವಿಜ್ಞಾನದ ಬೆಳಕಿನಲ್ಲಿ ಹೋಮ್ಸ್‌ನ ರೀತಿರಿವಾಜುಗಳನ್ನು ಪರಿಶೀಲಿಸುತ್ತಾನೆ. ಕೆಂಪ್ಸ್ಟರ್‌ (2006) ನರವಿಜ್ಞಾನಿಗಳ ನೈಪುಣ್ಯವನ್ನು ಷರ್ಲಾಕ್‌ ಹೋಮ್ಸ್‌ನ ಪರಿಣತಿಯೊಂದಿಗೆ ಹೋಲಿಸಿ ನೋಡುತ್ತಾನೆ. ಅಂತಿಮವಾಗಿ, ಡಿಡಿಯರ್‌ಜೀನ್‌ ಮತ್ತು ಗೊಬೆಟ್‌ (2008) [49] 'ಷರ್ಲಾಕ್‌ ಹೋಮ್ಸ್‌'ಎಂಬ ಕಾಲ್ಪನಿಕ ತಜ್ಞನನ್ನು ಮಾದರಿಯಾಗಿ ಬಳಸಿ ಮನೋವಿಜ್ಞಾನ ಸಾಹಿತ್ಯವನ್ನು ವಿಮರ್ಶಿಸುತ್ತಾರೆ. ತಜ್ಞತೆಗಳೊಂದಿಗೆ, ಅಸಂಭಾವ್ಯ ಅಂಶಗಳೊಂದಿಗೆ ಮತ್ತು ಇನ್ನಷ್ಟು ಸಂಶೋಧನೆ ನಡೆಸತಕ್ಕಂತಹ ಅಂಶಗಳೊಂದಿಗೆ ಸರ್‌ ಅರ್ಥರ್‌ ಕಾನನ್‌ ಡಾಯ್ಲ್‌ರ ಕಾದಂಬರಿಗಳಲ್ಲಿನ ಅಂಶಗಳು ಹೊಂದಿಕೊಳ್ಳುವಂತಹ ವಿಚಾರಗಳನ್ನು ಎತ್ತಿ ತೋರಿಸುತ್ತಾರೆ.
ಅಭಿಮಾನಿಗಳ ಊಹಾಪೋಹ
ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ಬರೆದ ಐವತ್ತಾರು ಕಿರುಕಥೆಗಳು ಮತ್ತು ನಾಲ್ಕು ಕಾದಂಬರಿಗಳನ್ನು ಹೋಮ್ಸಿಯನ್ನರು 'ಕಾನೋನ್'('ಕೃತಿಚಕ್ರ') ಎಂದಿದ್ದಾರೆ. ಕೃತಿಚಕ್ರದ ಆರಂಭಿಕ ಪಂಡಿತರಲ್ಲಿ ಬ್ರಿಟನ್‌ನ ರೊನಾಲ್ಡ್‌ ನಾಕ್ಸ್‌ ಹಾಗೂ ನ್ಯೂಯಾರ್ಕ್‌ನ ಕ್ರಿಸ್ಟಫರ್‌ ಮೊರ್ಲೆ ಸಹ ಸೇರಿದ್ದಾರೆ.
ಷರ್ಲಾಕ್ ಹೋಮ್ಸ್‌, ಪಾಪ್‌ ಸಂಸ್ಕೃತಿ ಷರ್ಲಾಕ್‌ ಹೋಮ್ಸ್‌ ಆಕರಗಳನ್ನು ಒದಗಿಸುತ್ತದೆಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ಅಥವಾ ಕಥೆಯಲ್ಲಿರುವ ಪಾತ್ರಗಳನ್ನು ಉಲ್ಲೇಖಿಸಿ ಪಾಪ್‌ ಸಂಸ್ಕೃತಿಯಲ್ಲಿ ಹೆಚ್ಚೂ ಕಡಿಮೆ ಶ್ರದ್ಧಾಂಜಲಿ ಅರ್ಪಿಸಿದ್ದಾರೆ. ಈ ರೀತಿಯ ಪ್ರಾಸಂಗಿಕ ಸೂಚನೆಗಳು ಕಥಾವಸ್ತುವಿನ ಅಭಿವೃದ್ಧಿಯ ರಚನೆಗೆ ಕಾರಣವಾಗಿ, ಅದರ ಬೌದ್ಧಿಕ ಮಟ್ಟವನ್ನು ಏರಿಸಬಹುದು.
ಕೆಲವು ಕಣ್ಣಿಗೆ ಕಾಣುವಂತಿವೆ; ಉದಾಹರಣೆಗೆ, ಷರ್ಲಾಕ್ ಹೋಮ್ಸ್‌ನ ಪಾತ್ರವನ್ನು ಹೊಸ ಸಂದರ್ಭಗಳಲ್ಲಿ ಪರಿಚಯಿಸಲಾಗುತ್ತದೆ, ಅಥವಾ ಇನ್ನಷ್ಟು ನವಿರಾದ ಪ್ರಸಂಗಗಳನ್ನು ಹೆಣೆಯಲಾಗಿದೆ. ತರ್ಕಬದ್ಧವಾದ ಒಂದು ಪಾತ್ರ ವಠಾರದ ಮನೆಯಲ್ಲಿ ವಾಸ ಮಾಡಿದರೂ, ಅಲ್ಲಿಯ ಕೊಠಡಿ ಸಂಖ್ಯೆ 221Bಆಗಿರುವಂತೆ ನೋಡಿಕೊಳ್ಳಲಾಗಿದೆ. ಇದಕ್ಕೆ ಒಂದು ಖ್ಯಾತ ಉದಾಹರಣೆಯು ಷೋ ಹೌಸ್‌ ಎಂ. ಡಿ. ಎಂಬ ಸರಣಿಯಲ್ಲಿ ಗ್ರೆಗೊರಿ ಹೌಸ್ ಎಂಬ ಪಾತ್ರವೊಂದಿದೆ. ಇದರ ಹೆಸರು ಮತ್ತು ಅಪಾರ್ಟ್ಮೆಂಟ್‌ ಸಂಖ್ಯೆ-ಎರಡೂ ಷರ್ಲಾಕ್‌ ಹೋಮ್ಸ್‌ ನತ್ತ ಬೆರಳು ಮಾಡುತ್ತವೆ. ಪತ್ತೆದಾರಿ ಕೆಲಸ ಮಾಡುವ ಯಾರಿಗಾದರೂ ಒಂದು ಟೋಪಿ ಮತ್ತು ಮೇಲಂಗಿಯನ್ನು ತೊಡಿಸುವುದು ಹೊಮ್ಸ್‌ನನ್ನು ಸೂಚಿಸುವ ಅತಿ ಸರಳವಾದ ಉಪಾಯ.(ಬಲಕ್ಕೆ ನೋಡಿ) ಷರ್ಲಾಕ್‌ ಹೋಮ್ಸ್‌ನ ವಂಶಪರಂಪರೆ ಮತ್ತು ಪೂರ್ವಜರನ್ನು ಸೂಚಿಸುವ ಇನ್ನೊಂದು ಶ್ರೀಮಂತ ಪಾಪ್‌ ಸಂಸ್ಕೃತಿಯ ಉಲ್ಲೇಖವಿದೆ. ಆದರೂ, ಬರಹಗಾರನ ಕಲ್ಪನೆಯೇ ನಿಜಕ್ಕೂ ಏಕೈಕ ಎಲ್ಲೆಯಾಗಿದೆ. "ಬಹು ಸರಳ, ಪ್ರಿಯ ವ್ಯಾಟ್ಸನ್" ಎಂಬ ಷರ್ಲಾಕ್‌ ಹೋಮ್ಸ್‌ನ ಉಕ್ತಿಯು ಮೂರನೆಯ ಮುಖ್ಯ ಉಲ್ಲೇಖ. (ಆದರೂ ಹೋಮ್ಸ್‌ ಹೀಗೆ ಎಂದೂ ಹೇಳಿರಲಿಲ್ಲವಂತೆ). ಸಾಮಾನ್ಯವಾಗಿ ಹೊರಿಸುವಂತಹ ತಪ್ಪು ಲಕ್ಷಣವೇನೆಂದರೆ, ಕಾದಂಬರಿಯ ಸರಣಿಯುದ್ದಕ್ಕೂ ಷರ್ಲಾಕ್‌ ಹೋಮ್ಸ್‌ ಟೋಪಿ ಧರಿಸುವುದನ್ನು ಎಲ್ಲೂ ಸ್ಪಷ್ಟವಾಗಿ ತಿಳಿಸಿಲ್ಲ. "ದಿ ಅಡ್ವೆಂಚರ್‌ ಆಫ್‌ ಸಿಲ್ವರ್‌ ಬ್ಲೇಜ್‌" ಕಥೆಯಲ್ಲಿ "ಕಿವಿ ಪಟ್ಟಿಯುಳ್ಳ ಪ್ರವಾಸೀ ಟೋಪಿಯನ್ನು ಆತ ಧರಿಸಿರುವುದಂತೂ ಖಚಿತ.ಷರ್ಲಾಕ್ ಹೋಮ್ಸ್‌ ಇಮ್ಮೂತಿ ಟೋಪಿ ಮತ್ತು ಇನ್ವರ್ನೆಸ್‌ ಮೇಲಂಗಿಯನ್ನು ಮೊದಲ ಬಾರಿಗೆ "ದಿ ಬ್ಯಾಸ್ಕೊಂಬ್‌ ವ್ಯಾಲಿ ಮಿಸ್ಟರಿ" ಕಥೆಯಲ್ಲಿ ಧರಿಸಿ, ನಂತರದ ಹಲವು ಕಥೆಗಳಲ್ಲಿ ಧರಿಸಿರುವಂತೆ ಸಿಡ್ನಿ ಪ್ಯಾಜೆಟ್‌ ಚಿತ್ರವನ್ನು ಬಿಡಿಸಿದ್ದನು.
ಮಹಾ ಲೋಪ
1891ರಿಂದ 1894ರ ವರೆಗಿನ ಅವಧಿಯಲ್ಲಿ, "ದಿ ಅಡ್ವೆಂಚರ್‌ ಆಫ್‌ ದಿ ಫೈನಲ್‌ ಪ್ರಾಬ್ಲೆಮ್‌" ಕಥೆಯಲ್ಲಿ ಹೋಮ್ಸ್‌ನ ಕಣ್ಮರೆಯಾಗುತ್ತಾನೆ ಮತ್ತು ಅವನು ಮೃತಪಟ್ಟನೆಂದು ತಿಳಿಯಲಾಗುತ್ತೆ.ಆದರೆ "ದಿ ಅಡ್ವೆಂಚರ್‌ ಆಫ್‌ ದಿ ಎಮ್‌ಟಿ ಹೌಸ್‌"ನಲ್ಲಿ ಆತನ ಪುನರಾಗಮನ ಆಗುತ್ತದೆ - ಹೋಮ್ಸ್‌ ಆಸಕ್ತರು ಇದನ್ನು "ಮಹಾ ಲೋಪ" ("ದಿ ಗ್ರೇಟ್‌ ಹಯಾಟಸ್‌" ಎನ್ನುತ್ತಾರೆ. ಆದರೂ ಆ ನಂತರದ ಕಥೆ "ದಿ ಅಡ್ವೆಂಚರ್‌ ಆಫ್‌ ವಿಸ್ಟೀರಿಯಾ ಲಾಡ್ಜ್‌" 1892ರಲ್ಲಿ ನಡೆಯುವಂತೆ ವಿವರಿಸಲಾಗಿರುವುದು ಗಮನಾರ್ಹ.
ಸರ್ ಆರ್ಥರ್‌ ಕಾನನ್‌ ಡಾಯ್ಲ್‌ ಮೊದಲ ಕಥಾ ಸಂಗ್ರಹವನ್ನು ಒಂದು ದಶಕದ ಅವಧಿಯಲ್ಲಿ ಬರೆದರು. ತಮ್ಮ ಐತಿಹಾಸಿಕ ಕಾದಂಬರಿಗಳತ್ತ ಗಮನ ಕೊಡಲು ಅವರು 1893ರಲ್ಲಿ ಪ್ರಕಟಗೊಂಡ "ದಿ ಫೈನಲ್‌ ಪ್ರಾಬ್ಲೆಮ್‌"ನಲ್ಲಿ ಷರ್ಲಾಕ್‌ ಹೋಮ್ಸ್‌ನನ್ನು ಕೊಂದುಬಿಟ್ಟರು. ಎಂಟು ವರ್ಷಗಳ ಕಾಲ ಸಾರ್ವಜನಿಕ ಒತ್ತಡವನ್ನು ತಳ್ಳಿಹಾಕುತ್ತಿದ್ದ ಲೇಖಕರು 1901ರಲ್ಲಿ ಪ್ರಕಟಗೊಂಡ "ದಿ ಹೌಂಡ್‌ ಆಫ್‌ ದಿ ಬ್ಯಾಸ್ಕರ್ವಿಲ್ಸ್‌" ಎಂಬ ಕಥೆಯನ್ನು ಬರೆದನು. ಇದನ್ನು 'ಷರ್ಲಾಕ್‌ ಹೋಮ್ಸ್‌ನ ಸಾವಿನ ಮುಂಚೆ' ಎಂದು ಸೂಚ್ಯವಾಗಿ ತಿಳಿಸಿದರು. ಆದರೂ, ವ್ಯಾಟ್ಸನ್‌ ಇದರ ಕುರುಹುಗಳನ್ನು ಮುಂಚಿನ ತಾರೀಖಿನದೆಂದು ತಿಳಿಸಿ, ಇದು ನೈಜವಾಗಿ "ದಿ ರಿಟರ್ನ್‌"ನ ನಂತರ ನಡೆದದ್ದು ಎಂದು ಕೆಲವರ ವಾದ. ಸಾರ್ವಜನಿಕರು ಕಥೆಯ ಬಗ್ಗೆ ಸಂತಸಗೊಂಡರೂ, ಮರಣೋತ್ತರ ಹೋಮ್ಸ್‌ ಬಗ್ಗೆ ತೃಪ್ತರಾಗಲಿಲ್ಲ. ಎರಡು ವರ್ಷಗಳ ತರುವಾಯ ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ಷರ್ಲಾಕ್‌ ಹೋಮ್ಸ್‌ಗೆ 'ಪುನರ್ಜನ್ಮ' ನೀಡಿದರು. ಲೇಖಕ-ನಿರ್ದೇಶಕ ನಿಕೊಲಸ್‌ ಮೆಯರ್‌ ಸೇರಿದಂತೆ ಹಲವರು ಷರ್ಲಾಕ್‌ ಹೋಮ್ಸ್‌ಗೆ ಪುನರ್‌ಜನ್ಮ ನೀಡಿದ ಉದ್ದೇಶದ ಬಗ್ಗೆ ತಂತಂಮ ಅಭಿಪ್ರಾಯ ಮುಂದಿಟ್ಟರು. ನಿಕಾಲಸ್‌ ಮೆಯರ್‌ ಈ ವಿಷಯವನ್ನು ಕುರಿತು 1970ರ ದಶಕದಲ್ಲಿ "ದಿ ಗ್ರೇಟ್‌ ಮ್ಯಾನ್‌ ಟೇಕ್ಸ್‌ ಎ ವಾಕ್‌" ಎಂಬ ಪ್ರಬಂಧವನ್ನೇ ಬರೆದ. ಪ್ರಕಾಶಕರು ಕೈ ತುಂಬ ಸಂಭಾವನೆ ನೀಡಲು ಮುಂದಾದರು ಎಂಬುದನ್ನು ಬಿಟ್ಟು ನೈಜ ಕಾರಣ ಏನಿರಬಹುದು ಎಂಬುದು ಇನ್ನೂ ತಿಳಿದಿಲ್ಲ. ಕಾರಣಗಳೇನೇ ಇರಲಿ, ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ಮುಂದೆ ಕಾಲು ಶತಮಾನದಷ್ಟು ಕಾಲ ಹೋಮ್ಸ್‌ ಕಥೆಗಳನ್ನು ಬರೆಯಲು ಮುಂದುವರೆಸಿದರು.
ಈ ಲೋಪಕ್ಕೆ ಕಾರಣ ಏನಿರಬಹುದೆಂದು ಬೇರೆ ಬೇರೆ ಲೇಖಕರು ತಮ್ಮದೇ ಆದ ವಿವರವನ್ನು ಮಂಡಿಸಿದ್ದಾರೆ. ನಿಕಾಲಸ್‌ ಮೆಯರ್‌ರ ಕಾದಂಬರಿ "ದಿ ಸೆವೆನ್‌ ಪರ್‌-ಸೆಂಟ್‌ ಸಲ್ಯೂಷನ್‌" ನಲ್ಲಿ ಈ 'ಲೋಪ'ವನ್ನು ಷರ್ಲಾಕ್‌ ಹೋಮ್ಸ್‌ ತೆಗೆದುಕೊಂಡ ಒಂದು ರಹಸ್ಯವಾದ 'ವಿಶ್ರಾಂತಿ ರಜೆ'ಎಂದು ಬಣ್ಣಿಸಿದ್ದಾನೆ. ಷರ್ಲಾಕ್‌ ಹೋಮ್ಸ್‌ ತಮಾಷೆಗಾಗಿ, 'ಮೊರಿಯಾರ್ಟಿ ನನ್ನನ್ನು ಕೊಂದನೆಂದು ಬರೆದುಬಿಡು. ಹೇಗಿದ್ದರೂ ಸಾರ್ವಜನಿಕರು ನಿನ್ನನ್ನು ನಂಬಲಾರರು' ಎಂದು ವ್ಯಾಟ್ಸನ್‌ಗೆ ತಿಳಿಸಿ, ಸಿಗ್ಮಂಡ್ ಫ್ರಾಯ್ಡ್‌ ಬಳಿ ಕೊಕೇನ್‌ ವ್ಯಸನದ ಚಿಕಿತ್ಸೆಗಾಗಿ ತೆರಳಿದನು ಎಂದು ನಿರೂಪಿಸಲಾಗಿದೆ.
ಮುಂಚಿನ ಕಥೆಗಳಿಗೆ ಹೋಲಿಸಿದರೆ ನಂತರ ಬಂದ ಕಥೆಗಳು ಕಳಪೆ; ಷರ್ಲಾಕ್‌ ಹೋಮ್ಸ್‌ ರೀಚೆನ್ಬಾಚ್‌ ಜಲಪಾತಕ್ಕೆ ಹೋದಾಗ ಆತನು ಕೊಲೆಯಾಗಿರದಿದ್ದರೂ, ಅತನು ಮುಂಚಿನ ಷರ್ಲಾಕ್‌ ಹೋಮ್ಸ್‌ನಂತಿರಲಿಲ್ಲ ಎಂದು ಒಬ್ಬ ಓದುಗನು ಅಭಿಪ್ರಾಯಪಟ್ಟಿದ್ದನ್ನು ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ತಮ್ಮ ಚರಿತ್ರೆಗಳಲ್ಲಿ ಉಲ್ಲೇಖಿಸಿದ್ದಾನೆ. ಲೋಪಕ್ಕೂ ಮುಂಚೆ ಮತ್ತು ಲೋಪದ ನಂತರದ ಷರ್ಲಾಕ್‌ ಹೋಮ್ಸ್‌ನಲ್ಲಿರುವ ವ್ಯತ್ಯಾಸಗಳು "ದಿ ಗ್ರೇಟ್‌ ಗೇಮ್‌" ಆಟವನ್ನಾಡುವವರಲ್ಲಿ (ಷರ್ಲಾಕ್ ಹೋಮ್ಸ್‌ ಐತಿಹಾಸಿಕ ವ್ಯಕ್ತಿ ಎಂದು ನಂಬುವಂತೆ) ಊಹೆಯನ್ನು ಹುಟ್ಟುಹಾಕಿದೆ. ಕಲ್ಪನಾಮಗ್ನ ಪ್ರಮೇಯಗಳಲ್ಲಿ, ಷರ್ಲಾಕ್ ಹೋಮ್ಸ್‌ ಇನ್ ಆರ್ಬಿಟ್‌ ಎಂಬ ಸಂಕಲನದಲ್ಲಿ ಪ್ರಕಟಗೊಂಡ ಮಾರ್ಕ್‌ ಬೊರ್ನ್‌ರ ಕಥೆ "ದಿ ಕೇಸ್‌ ಆಫ್‌ ದಿ ಡಿಟೆಕ್ಟಿವ್ಸ್‌ ಸ್ಮೈಲ್‌"ನಲ್ಲಿ, ಷರ್ಲಾಕ್‌ ಹೋಮ್ಸ್‌ ವಿರಾಮ ವೇಳೆಯಲ್ಲಿ ಭೇಟಿ ನೀಡಿದ ಸ್ಥಳಗಳ ಪೈಕಿ ಅಲೀಸ್‌ಳ ವಂಡರ್ಲೆಂಡ್‌ ಸಹ ಒಂದು ಎಂದು ನಿರೂಪಿಸಲಾಗಿದೆ. ಅಲ್ಲಿದ್ದಾಗ, ಆತನು ಕಳುವಾದ ಕಡುಬುಗಳ ಬಗ್ಗೆ ತನಿಖೆಯನ್ನು ನಡೆಸಿ, ಅಲ್ಲಿನ ಅನುಭವಗಳು ಅವನಿಗೆ ಕೊಕೇನ್‌ ವ್ಯಸನ ಮುಕ್ತನಾಗಲು ನೆರವಾಯಿತು.
ಸೊಸೈಟಿಗಳು
thumb|ಸ್ಕಾಟ್ಲೆಂಡ್‌ನಲ್ಲಿ ಷರ್ಲಾಕ್‌ ಹೋಮ್ಸ್‌
ಲಂಡನ್‌ನಲ್ಲಿ ಷರ್ಲಾಕ್‌ ಹೋಮ್ಸ್‌ ಸೊಸೈಟಿ ಮತ್ತು ನ್ಯೂಯಾರ್ಕ್‌ನಲ್ಲಿ ಬೇಕರ್‌ ಸ್ಟ್ರೀಟ್‌ ಇರ್ರೆಗ್ಯುಲರ್ಸ್‌ಎಂಬ ಸಂಸ್ಥೆಗಳು 1934ರಲ್ಲಿ ಸ್ಠಾಪಿಸಲ್ಪಟ್ಟವು. ಇವೆರಡೂ ಇನ್ನೂ ಕ್ರಿಯಾಶೀಲವಾಗಿವೆ. (ಷರ್ಲಾಕ್‌ ಹೋಮ್ಸ್‌ ಸೊಸೈಟಿ 1937ರಲ್ಲಿ ವಿಸರ್ಜಿತವಾಗಿ ಮತ್ತೆ 1951ರಲ್ಲಿ ಪನರಾರಂಭಗೊಂಡಿತು) ಷರ್ಲಾಕ್‌ ಹೋಮ್ಸ್‌ ಸಾಹಸಮಯ ದೃಶ್ಯಗಳನ್ನು ನೋಡಲು ಉದಾಹರಣೆಗೆ ಸ್ವಿಸ್‌ ಆಲ್ಫ್ಸ್‌ ಪರ್ವತದಲ್ಲಿ ಬರುವ ರೀಚೆನ್‌ಬಾಕ್‌ ಜಲಪಾತದಂತಹ ಸ್ಥಳಗಳಿಗೆ ಪ್ರವಾಸ ಏರ್ಪಡಿಸುವ ವಿಶ್ವದ ಹಲವು ಸಂಸ್ಥೆಗಳಲ್ಲಿ ಲಂಡನ್‌ ಮೂಲದ ಸೊಸೈಟಿಯೂ ಒಂದು.
1934ರಲ್ಲಿ ಸ್ಫಾಪನೆಯಾದ ಎರಡು ಆರಂಭಿಕ ಸೊಸೈಟಿಗಳನ್ನು ಹಲವು ಹೋಮ್ಸಿಯನ್ (ಹೋಮ್ಸ್‌ ಅಭಿಮಾನಿಗಳು)ತಂಡಗಳು ನಿರ್ವಹಿಸಿದವು; ಮೊದಲು ಅಮೆರಿಕದಲ್ಲಿ (ಇವುಗಳನ್ನು ಇಲ್ಲಿ "ಸ್ಕಿಯಾನ್‌ ಸೊಸೈಟೀಸ್" -ಆಫ್‌ಶೂಟ್ಸ್-ಆಫ್‌ ದಿ ಬೇಕರ್‌ ಸ್ಟ್ರೀಟ್‌ ಇರ್ರೆಗ್ಯುಲರ್ಸ್‌" ಎಂದು ಕರೆಯಲಾಗುತ್ತದೆ) ನಂತರ ಇಂಗ್ಲೆಂಡ್ ಹಾಗೂ ಡೆನ್‌ಮಾರ್ಕ್‌ನಲ್ಲಿ ಸ್ಥಾಪನೆಯಾದವು. ಇತ್ತೀಚಿನ ದಿನಗಳಲ್ಲಿ, ಹಲವು ದೇಶಗಳಲ್ಲಿ ಷರ್ಲಾಕಿಯನ್‌ ಸೊಸೈಟಿಗಳು ಹುಟ್ಟಿಕೊಂಡಿವೆ. ಅದರಲ್ಲೂ ಇದೇ ರೀತಿ ಚಟವುಟಿಕೆಗಳ ಇತಿಹಾಸವನ್ನು ಹೊಂದಿರುವ ಭಾರತ ಮತ್ತು ಜಪಾನ್‌ನಂತಹ ಪ್ರಮುಖ ದೇಶಗಳಲ್ಲೂ ಈ ಸೊಸೈಟಿಗಳು ರಚನೆಯಾಗಿವೆ.
ವಸ್ತು ಸಂಗ್ರಹಾಲಯಗಳು
1951ರ ಪ್ರದರ್ಶನ ಮುಗಿದ ನಂತರ, ಲಂಡನ್‌‌ನಲ್ಲಿರುವ ಷರ್ಲಾಕ್‌ ಹೋಮ್ಸ್‌ ಪಬ್‌ಗೂ ಮತ್ತು ಲ್ಯೂಸೆನ್ಸ್‌ನಲ್ಲಿರುವ(ಸ್ವಿಡ್ಜರ್‌ಲೆಂಡ್‌)ಕಾನನ್‌ ಡಾಯ್ಲ್‌ ಅವರ ಸಂಗ್ರಹಾಗಾರಕ್ಕೆ ಅಲ್ಲಿನ ಎಲ್ಲ ವಸ್ತುಗಳನ್ನು ಸ್ಥಳಾಂತರಿಸಲಾಯಿತು.
ಎರಡೂ ಪ್ರದರ್ಶನಗಳು ತಮ್ಮದೇ ಆದ ಸ್ವಂತ ಬೇಕರ್‌ ಸ್ಟ್ರೀಟ್‌ನಲ್ಲಿನ ಕುಳಿತುಕೊಳ್ಳುವ ಕೊಠಡಿಗಳ ಮರುನಿರ್ಮಾಣವನ್ನು ಒಳಗೊಂಡಂತೆ ಇಂದಿಗೂ ಸಾರ್ವಜನಿಕ ವೀಕ್ಷಣೆಗೆ ಮುಕ್ತವಾಗಿವೆ.
1990ರಲ್ಲಿ, ಷರ್ಲಾಕ್‌ ಹೋಮ್ಸ್‌ ವಸ್ತುಸಂಗ್ರಹಾಲಯ ಲಂಡನ್‌ನ ಬೇಕರ್ ಸ್ಟ್ರೀಟ್‌ನಲ್ಲಿ ತೆರೆಯಲಾಯಿತು. ಅದೇ ವರ್ಷ ಸ್ವಿಡ್ಜರ್‌ಲೆಂಡ್‌ನ ಮೀರಿಂಜೆನ್‌ನಲ್ಲಿ ಮತ್ತೊಂದು ವಸ್ತುಸಂಗ್ರಹಾಲಯ ಸಾರ್ವಜನಿಕ ವೀಕ್ಷಣೆಗೆ ಮುಕ್ತವಾಯಿತು. ಇವೆರಡರಲ್ಲೂ ಸಹಜವಾಗಿ ಷರ್ಲಾಕ್‌ ಹೊಮ್ಸ್‌ಗಿಂತ ಕಾನನ್ ಡಾಯ್ಡ್‌ಗೆ ಸಂಬಂಧಿಸಿದ ಐತಿಹಾಸಿಕ ವಸ್ತುಗಳು ಕಡಿಮೆ ಇದ್ದವು. ಕಲ್ಪಿತ ಪಾತ್ರವೊಂದಕ್ಕೆ ಅರ್ಪಣೆಯಾದ ವಿಶ್ವದ ಮೊಟ್ಟ ಮೊದಲ ವಸ್ತುಸಂಗ್ರಹಾಲಯವೆಂದರೆ ಅದು ಲಂಡನ್‌ನ ಬೇಕರ್‌ ಸ್ಟ್ರೀಟ್‌ನಲ್ಲಿರುವ ಷರ್ಲಾಕ್‌ ಹೋಮ್ಸ್‌ ವಸ್ತುಸಂಗ್ರಹಾಲಯ.
ರೂಪಾಂತರಗಳು
=== ಮೂಲ ಕಥೆಗಳ ರೂಪಾಂತರಗಳು ===
ಷರ್ಲಾಕ್‌ ಹೋಮ್ಸ್‌ನ ಹೆಚ್ಚುತ್ತಿರುವ ಜನಪ್ರಿಯತೆ ಕಾನನ್‌ ಡಾಯ್ಲ್‌ ಬರಹಕ್ಕೆ ಹಲವು ಹಂತಗಳ ರೂಪಾಂತರ ಮತ್ತು ಸಿನಿಮೀಯ ಪರಿವರ್ತನೆಗೆ ಕಾರಣವಾಯಿತು.
70ಕ್ಕಿಂತ ಹೆಚ್ಚಿನ ನಟರು 200ಕ್ಕೂ ಹೆಚ್ಚಿನ ಚಿತ್ರಗಳಲ್ಲಿ ಈ ಪಾತ್ರವನ್ನು ವಹಿಸುವುದರೊಂದಿಗೆ ಷರ್ಲಾಕ್‌ ಹೋಮ್ಸ್‌ "ಹೆಚ್ಚು ಚಿತ್ರಿಸಲಾದ ಚಲನಚಿತ್ರದ ಪಾತ್ರ" ಎಂದು ಗಿನ್ನೆಸ್‌ ವರ್ಲ್ಡ್ ರೆಕಾರ್ಡ್ಸ್ (=ಗಿನ್ನೆಸ್‌ ವಿಶ್ವ ದಾಖಲೆ) ಸ್ಷಷ್ಟವಾಗಿ ದಾಖಲಿಸಿದೆ.
ಬ್ಯಾಸಿಲ್‌ ರಾತ್‌ಬೋನ್‌ ಷರ್ಲಾಕ್‌ ಹೋಮ್ಸ್‌ ಪಾತ್ರಧಾರಿಯಾಗಿ ಮತ್ತು ನೈಜೆಲ್‌ ಬ್ರೂಸ್‌ ಡಾ|ವ್ಯಾಟ್ಸನ್‌ ಆಗಿ ಹದಿನಾಲ್ಕು ಚಿತ್ರಗಳಲ್ಲಿ (ಎರಡು 20ಯತ್‌ ಸೆಂಚುರಿ ಫಾಕ್ಸ್‌ ಸಂಸ್ಥೆಗೆ ಮತ್ತು ಒಂದು ಡಜನ್‌ನಷ್ಟು ಯೂನಿವರ್ಸಲ್‌ ಪಿಕ್ಚರ್ಸ್‌ಗೆ).ಇದಲ್ಲದೆ 1939-1946ರತನಕ ಹಲವಾರು ರೇಡಿಯೋ ನಾಟಕಗಳಲ್ಲಿ ಮೆರೆದರು. ಜಾನ್‌ ಹಾಕ್ಸ್‌ವರ್ಥ್‌ ಬ್ರಿಟನ್‌ನ ಗ್ರ್ಯಾನಡ ಟೆಲಿವಿಷನ್‌ಗೆ 1984ರಿಂದ 1994ರವರೆಗೆ ರಚಿಸಿದ "ದಿ ಅಡ್ವೆಂಚರ್ಸ್ ಆಫ್‌ ಷರ್ಲಾಕ್‌ ಹೋಮ್ಸ್‌" ನ ನಾಲ್ಕು ಸರಣಿಗಳು ಮತ್ತು ಹಲವು ನಾಟಕ ಪ್ರದರ್ಶನಗಳಲ್ಲಿ ನಟಿಸಿರುವ ಜೆರ್ಮಿ ಬ್ರೆಟ್‌ ಇತ್ತೀಚಿನ ದಿನಗಳ ನಿರ್ಣಾಯಕ ಹೋಮ್ಸ್ ಎಂದು ಪರಿಗಣಿಸಲ್ಪಟ್ಟಿದ್ದಾರೆ. ಬ್ರೆಟ್‌ ಅವರ ಈ ಸರಣಿಗಳಲ್ಲಿ ಡಾ|ವ್ಯಾಟ್ಸನ್‌ ಪಾತ್ರವನ್ನು ಡೇವಿಡ್‌ ಬ್ರೂಕ್ ಮತ್ತು ಎಡ್ವರ್ಡ್‌ ಹಾರ್ಡ್‌ವಿಕ್‌ನಿರ್ವಹಿಸಿದ್ದಾರೆ.
1979 ಮತ್ತು 1986ರ ನಡುವೆ ಸೋವಿಯತ್‌ ಟೆಲಿವಿಷನ್‌ ದೂರದರ್ಶನಕ್ಕಾಗಿಯೇ ರೂಪಿಸಿದ ದಿ ಅಡ್ವೆಂಚರ್‌ ಆಫ್‌ ಷರ್ಲಾಕ್‌ ಹೋಮ್ಸ್‌ ಮತ್ತು ಡಾ|ವ್ಯಾಟ್ಸನ್‌ ಐದು ಚಿತ್ರ ಸರಣಿಗಳನ್ನು ಪ್ರಸಾರ ಮಾಡಿತು. ಇವುಗಳಲ್ಲಿ ವ್ಯಾಸಿಲಿ ಲಿವನೋಫ್‌ ಹೋಮ್ಸ್‌‌ ಪಾತ್ರಧಾರಿಯಾಗಿಯೂ ಮತ್ತು ವಿಟಲಿ ಸೋಲೋಮಿನ್‌ ವ್ಯಾಟ್ಸನ್‌ ಪಾತ್ರಧಾರಿಯಾಗಿಯೂ ಅಭಿನಯಿಸಿದರು. ಒಟ್ಟು ಹನ್ನೊಂದು ಭಾಗಗಳನ್ನು ಒಳಗೊಂಡಿದ್ದ ಈ ಸರಣಿಗಳು ಲೆನ್‌ಫಿಲ್ಮ್‌ ಮೂವಿ ಸ್ಟುಡಿಯೋದಲ್ಲಿ ನಿರ್ಮಾಣಗೊಂಡವು.
ಲಿಯೋನೆಲ್‌ ವಿಗ್ರಾಮ್ ರಚಿಸಿದ ಕಣ್ಣಿಗೆ ಕಟ್ಟಿಕೊಡುವಂಥ ಕಾದಂಬರಿಯನ್ನು ಆಧರಿಸಿದ ಷರ್ಲಾಕ್‌ ಹೋಮ್ಸ್‌ ಚಿತ್ರ 2009ರಲ್ಲಿ ನಿರ್ಮಾಣವಾಯಿತು.ಗೈ ರಿಚೀ ನಿರ್ದೇಶಿಸಿದ ಈ ಚಿತ್ರದಲ್ಲಿ ಹೆಚ್ಚಿನ ಗಮನವನ್ನುಮಾರ್ಷಲ್‌ ಸಮರಕಲೆಯ ಸಾಮರ್ಥ್ಯದ ಮೇಲೆ ಗಮನ ಕೇಂದ್ರೀಕರಿಸಲಾಗಿದೆ. ಇದರಲ್ಲಿ ಜೂ.ರಾಬರ್ಟ್ ಡೌನಿ ಹೋಮ್ಸ್‌ ಪಾತ್ರವನ್ನು ನಿರ್ವಹಿಸಿದರು.
=== ಅನ್ಯರಿಂದ ಹೋಮ್ಸ್‌ ಪಾತ್ರ ಬಳಕೆ === ಮಾಸ್ಕೋ, ಸ್ಮೋಲೆನ್ಸ್ಕ್‌ ಕ್ವೇ: ಅ ಸ್ಕಲ್ಪ್ಚರಲ್‌ ಕಾಂಪೋಸಿಷನ್ ಷರ್ಲಾಕ್‌ ಹೋಮ್ಸ್‌ ಮತ್ತು ಡಾಕ್ಟರ್ ವ್ಯಾಟ್ಸನ್‌
ಷರ್ಲಾಕ್‌ ಹೋಮ್ಸ್‌ಎಂಬ ಕಾಲ್ಪನಿಕ ರಚನೆಯನ್ನು ಕುರಿತು ಮತ್ತಷ್ಟು ಹೇಳುವುದಾದರೆ, ಕಾನನ್‌ ಡಾಯ್ಲ್‌ ಅವರ "ದಿ ಲಾಸ್ಟ್‌ ಸ್ಪೆಷಲ್‌" (1898) ತನ್ನ ಓದುಗರಿಂದ ತಾನು ಹೋಮ್ಸ್‌ ಎಂದು ಗುರ್ತಿಸಿಕೊಳ್ಳಲು ಬಯಸುವ ಅನಾಮಧೇಯ "ಹವ್ಯಾಸಿ ತಾರ್ಕಿಕ"ನನ್ನು ಒಳಗೊಂಡಿದೆ.
ಆತನ ಪ್ರಕಾರ ದಿಗ್ಭ್ರಮೆ ಮೂಡಿಸುವಂತೆ ಅಗೋಚರನಾಗಿಬಡುವುದು ಹೋಮ್ಸ್‌ನ ವಿಶಿಷ್ಟ ಪಾತ್ರ ಶೈಲಿಗೆ ತಕ್ಕುದಾದದ್ದಲ್ಲ.ಕಾನನ್‌ ಡಾಯ್ಲ್‌ ತಾನೇ ಸೃಷ್ಟಿಸಿದ ನಾಯಕನ ವಿಷಯದಲ್ಲಿ ಮೂಗುತೂರಿಸಿ ಮಾತಾಡಲು ಸ್ವತಂತ್ರನಿದ್ದಾನೆ. ಅದೇ ರೀತಿಯ ಕಲ್ಪನೆಯನ್ನು ಅನುಸರಿಸಿ ಕಾನನ್‌ ಡಾಯ್ಲ್‌ ಬರೆದ ಒಂದು ಸಣ್ಣ ಕಥೆ "ದಿ ಮ್ಯಾನ್‌ ವಿತ್‌ ದಿ ವಾಚಸ್‌" "ಹೌ ವ್ಯಾಟ್ಸನ್‌ ಲರ್ನ್‌ಡ್‌ ದಿ ಟ್ರಿಕ್‌" (1924),ಕಥೆಯಲ್ಲಿ ಮತ್ತೆ ಮತ್ತೆ ವ್ಯಾಟ್ಸನ್‌-ಹೋಮ್ಸ್‌ ಅವರ ಉಪಾಹಾರ ಮೇಜಿನ ದೃಶ್ಯಗಳಲ್ಲಿ ಕಂಡು ಬರುವ ವಿಡಂಬನೆ ಕಾನನ್‌ ಡಾಯ್ಲ್‌ರ ಹಾಸ್ಯ ಪ್ರಜ್ಞೆಗೆ ಮತ್ತೊಂದು ಉದಾಹರಣೆ. ಕಾನನ್‌ ಡಾಯ್ಲ್‌ರ ಮುಂದಿನ (ಹಾಗೂ ಆರಂಭಿಕ)ವಿಡಂಬನೆಯಿಂದ ತುಂಬಿದ ಬರಹ "ದಿ ಫೀಲ್ಡ್‌ ಬಜಾರ್‌"ಇವರು ಷರ್ಲಾಕ್‌ ಹೋಮ್ಸ್‌ನನ್ನು ಒಳಗೊಂಡ ಇನ್ನೂ ಹಲವು ಕೃತಿಗಳನ್ನು ವಿಶೇಷವಾಗಿ ನಾಟಕಗಳನ್ನು ಬರೆದಿದ್ದಾರೆ.
ಈ ಲೇಖನಗಳಲ್ಲಿ ಹಲನ್ನು ಜಾಕ್‌ ಟ್ರೇಸಿ ಸಂಪಾದಿಸಿರುವ ಷರ್ಲಾಕ್‌ ಹೋಮ್ಸ್‌: ದಿ ಪಬ್ಲಿಷ್ಡ್‌‌ ಅಪೋಕ್ರಿಫ, ಪೀಟರ್‌ ಹೈನಿಂಗ್‌ ಸಂಪಾದಿಸಿರುವ ದಿ ಫೈನಲ್‌ ಅಡ್ವೆಂಚರ್‌ ಆಫ್‌ ಷರ್ಲಾಕ್‌ ಹೋಮ್ಸ್ ಮತ್ತು ರಿಚರ್ಡ್‌ ಲ್ಯಾನ್ಸೆಲಿನ್‌ ಗ್ರೀನ್‌ ಸಂಪಾದಿಸಿರುವ ದಿ ಅನ್‌ಕಲೆಕ್ಟೆಡ್‌ ಷರ್ಲಾಕ್‌ ಹೋಮ್ಸ್ ಎಂಬ ಸಂಕಲಗಳಲ್ಲಿ ಸೇರಿವೆ.
1907ರಲ್ಲಿ ಜರ್ಮನ್‌ ಕಿರುಹೊತ್ತಿಗೆಯ ಸರಣಿಗಳಲ್ಲಿ ಷರ್ಲಾಕ್‌ ಹೋಮ್ಸ್‌ ಪಾತ್ರ ಕಾಣಿಸಿಕೊಳ್ಳಲು ಆರಂಭಿಸಿತು. ಥಿಯೋ ವ್ಯಾನ್‌ ಬ್ಲ್ಯಾಂಕೆನ್‌ಸೀ ಕೂಡ ಈ ಬರಹಗಾರರಲ್ಲಿ ಒಬ್ಬರು. ಬೇಕರ್‌ ಸ್ಟ್ರೀಟ್‌ ಇರ್ರೆಗ್ಯುಲರ್ಸ್‌ ತಂಡದಲ್ಲಿ ಒಬ್ಬನಾದ 19ರ ಹರೆಯದ ಸಹಾಯಕ ಹ್ಯಾರಿ ಟ್ಯಾಕ್ಸೋನ್‌ ಎಂಬಾತ ವ್ಯಾಟ್ಸನ್‌ ಸ್ಥಾನಕ್ಕೆ ಪ್ರತಿಷ್ಠಾಪಿತನಾದ ಮತ್ತು ಶ್ರೀಮತಿ| ಹಡ್ಸನ್‌ ಅವರ ಸ್ಥಾನವನ್ನು ಶ್ರೀಮತಿ| ಬೋನೆಟ್‌ ಅಲಂಕರಿಸಿದಳು. ನಂ.10ರಿಂದ ಸರಣಿಯ ಹೆಸರು "ಆಸ್‌ ಡೆನ್‌ ಗೆಹೆಇಮಾಕ್ಟೆನ್‌ ಡೆಸ್‌ ವೆಲ್ಟ್‌-ಡಿಟೆಕ್ಟಿವ್ಸ್" ಎಂದು ಬದಲಾಯಿತು. ಫ್ರೆಂಚ್‌ ಆವೃತ್ತಿ ತನ್ನ ಹೆಸರನ್ನು "ಲೆಸ್‌ ಡಾಸ್ಸಿಯರ್ಸ್‌‌ ಸೀಕ್ರೆಟ್ಸ್‌ ಡೆ ಷರ್ಲಾಕ್ ಹೋಮ್ಸ್"ನಿಂದ "ಲೆಸ್‌ ಡಾಸ್ಸಿಯರ್ಸ್‌‌ ಡು ರಾಯ್‌ ಡೆಸ್‌ ಡಿಟೆಕ್ಟಿವ್ಸ್"ಗೆ ಬದಲಿಸಿಕೊಂಡಿತು.
ಷರ್ಲಾಕ್‌ ಹೋಮ್ಸ್‌ಗೆ ಇದ್ದ ಅದ್ಭುತ ಕಾದಾಡಬಲ್ಲ ಸಾಮಥ್ಯ ಮತ್ತು ಶ್ರೇಷ್ಠ ತಾರ್ಕಿಕ ಶಕ್ತಿಯನ್ನು ಹಲವಾರು ಲೇಖಕರು ತಮ್ಮ ಕೃತಿಗಳಲ್ಲಿ ಅನಾಮತ್ತಾಗಿ ಎತ್ತಿ ಬಟ್ಟಿ ಇಳಿಸಿದರು.ತಾವು ರಚಿಸಿದ ಕೃತಿಯ ಕಥಾ ಹಂದರದಲ್ಲಿ ಹೋಮ್ಸ್‌ನ ಸಾಹಸಗಳನ್ನು ದುಡಿಸಿಕೊಂಡರು. ಹೋಮ್ಸ್‌ನ ಕೋಕೇನ್‌ ವ್ಯಸನ, ಮಾಕದವಸ್ತು ಸೇವನೆ ಇವನಲ್ಲಿ ಸೃಷ್ಟಿಸಿದ ಕಲ್ಪನಾ ಲೋಕ, ) ಮುಗ್ಧ ಪ್ರೊಫೆಸರ್‌ ಮೋರಿಯಾರ್ಟಿಯನ್ನು ಮಹಾ ಖಳನಂತೆ ಬಿಂಬಿಸಿ ((ದಿ ಸೆವೆನ್‌-ಪರ್‌-ಸೆಂಟ್‌ ಸಲ್ಯೂಷನ್‌)ನೆಲಕ್ಕುರುಳಿಸುವಂತೆ ಮಾಡಿದ್ದು, ವಿಜ್ಞಾನದ ಕಲ್ಪಿತ ಕಥೆಗಳಲ್ಲಿ ಇವನನ್ನು ಬರಮಾಡಿಕೊಂಡು ಇವನ ಮರಣಾ ನಂತರವೂ ಭವಿಷ್ಯದಲ್ಲಿ ( (22ನೇ ಶತಮಾನದಲ್ಲಿ ಷರ್ಲಾಕ್‌ ಹೋಮ್ಸ್) ‌) ಅಪರಾಧದ ವಿರುದ್ಧ ಹೋರಾಡಲು ಮರುಸೃಷ್ಟಿಸುವಂಥ ಸನ್ನಿವೇಶಗಳನ್ನು ಈ ಸರಣಿಗಲು ದುಡಿಸಿಕೊಂಡವು.
1981ರಲ್ಲಿ ಟೋಕ್ಯೋ ಮೋವಿ ಶಿನ್ಷ ಮತ್ತು ಇಟಾಲಿಯನ್ ಟೆಲಿವಿಷನ್ ಜಾಲ RAI ಹೋಮ್ಸ್‌ನನ್ನು ಆಧರಿಸಿ ಮೀ ಟಾಂಟೀ ಹೋಮುಸು (ದಿ ಫೇಮಸ್‌ ಡಿಟೆಕ್ವಿವ್‌ ಹೋಮ್ಸ್) ಎಂಬ ಆನಿಮೇಟೆಡ್‌ ಜಾಪಾನೀಸ್‌ ಟೆಲಿವಿಷನ್‌ ಸರಣಿಯನ್ನು ನಿರ್ಮಿಸಲು ಒಪ್ಪಿದವು. ಈ ಸರಣಿಯಲ್ಲಿ ಇಲ್ಲಿನ ಪಾತ್ರಗಳನ್ನು ಎಡ್ವರ್ಡ್ ಕಾಲದ ಇಂಗ್ಲೆಂಡ್‌ನ ನಾಯಿಗಳಂತೆ ಮಾಡಿ ಚಿತ್ರಿಸಲಾಯಿತು. ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ರ ಹಕ್ಕುಸ್ವಾಮ್ಯದ ವಿಚಾರದಲ್ಲಿ ತಲೆದೋರಿದ ವ್ಯಾಜ್ಯದ ಕಾರಣದಿಂದ ಈ ಸರಣಿಯ ನಿರ್ಮಾಣ 1984ರವರೆಗೆ ಆರಂಭವಾಗಲಿಲ್ಲ. ಸರಣಿಯ ಇಪ್ಪಾತ್ತಾರು ಪ್ರಸಂಗಗಳು ಜಾಪಾನ್‌ನಲ್ಲಿ ನವೆಂಬರ್‌ 6, 1984 ಮತ್ತು ಮೇ 20, 1985ರ ನಡುವೆ ಪ್ರಸಾರವಾದವು. ಕೆಲವು ಪ್ರಸಂಗಗಳು ಕಾನನ್‌ ಡಾಯ್ಲ್‌ ಅವರ ಕಥೆಗಳನ್ನು (ಉದಾಹರಣೆಗೆ, "ದಿ ಅಡ್ವೆಂಚರ್‌ ಆಫ್‌ ದಿ ಬ್ಲೂ ಕಾರ್ಬಂಕಲ್‌" ಮತ್ತು "ಸಿಲ್ವರ್‌ ಬ್ಲೇಜ್‌") ಆಧರಿಸಿದ್ದಾದರೆ ಮತ್ತೆ ಕೆಲವು ಮೂಲ ಕಥೆಗಳನ್ನು ಆಧರಿಸಿ ನಿರ್ಮಾಣಗೊಂಡಿದ್ದವು.
ಆರು ಪ್ರಸಂಗಗಳನ್ನು ಹಯಾವೋ ಮಿಯಸಾಕಿ ನಿರ್ದೇಶಿಸಿದರು. ಇವರು ಮುಂದೆ ಕೆಲವು ಪ್ರಸಂಗಗಳನ್ನೂ ಬರೆದರು. ಸ್ಲ್ಯಾಪ್‌ಸ್ಟಿಕ್‌, ಗುಂಪಿನ ದೃಶ್ಯಗಳು, ಯಾಂತ್ರಿಕ ವಾಹನಗಳನ್ನು ಬೆನ್ನಟ್ಟುವ ದೃಶ್ಯಗಳು ಮತ್ತು ಪ್ರಭಲ ಸ್ತ್ರೀ ಪಾತ್ರಗಳನ್ನು ಒಳಗೊಂಡ ಸರಣಿ ಒಟ್ಟಾರೆ ಮಿಯಸಾಕಿಯವರ ಆ ಕಾಲದ ಆನಿಮೇಷನ್‌ ಅನ್ನು ಪ್ರತಿಬಿಂಬಿಸಿದವು. ಮಿಯಾಸಾಕಿ ನಿರ್ದೇಶಿಸಿದ ಪ್ರಸಂಗಗಳು ಕೆಲವೊಮ್ಮೆ ಮಾರ್ಪಾಟಿಗೆ ಒಳಪಟ್ಟಿವೆ;ಉದಾಹರಣೆಗೆ ಹೋಮ್ಸ್‌ನ ಮನೆಯೊಡತಿ ಶ್ರೀಮತಿ| ಹಡ್ಸನ್‌ ಅನ್ನು ತುಂಬು ಯೌವ್ವನದ ನಾರಿಯನ್ನಾಗಿಯೂ, ರೋಮಾಂಚಕಾರಿ ಮತ್ತು ಕ್ರಿಯಾಶೀಲ ಮುಖ್ಯಪಾತ್ರವನ್ನಾಗಿಯೂ ಚಿತ್ರಿಸಲಾಗಿದೆ. ಹನ್ನೆರಡು ಪ್ರಸಂಗಗಳಲ್ಲಿ ಷರ್ಲಾಕ್‌ ಹೌಂಡ್‌  ಎಂಬ ಹೆಸರಿನಲ್ಲಿ ಇಂಗ್ಷೀಷ್‌ಗೆ ಅನುವಾದ ಮಾಡಲಾಗಿದೆ.
ನಿಸ್ಸಂದೇಹವಾಗಿ, ಜನಪ್ರಿಯ ಕಾರ್ಟೂನ್‌ ಪಾತ್ರಗಳಾದ ಮ್ಯಾಂಗ ಮತ್ತು ಆನಿಮ್‌ ಕಾನನ್‌ ಪತ್ತೆದಾರಿ http://www.detectiveconanworld.com/wiki/Main_Page,ಇದು ಇತ್ತೀಚೆಗೆ ಶ್ರೇಷ್ಠ ಮತ್ತು ಜನಪ್ರಿಯ ಕೃತಿ. ಕಾನನ್‌ ದಿ ಡಿಟೆಕ್ಟಿವ್‌ (名探偵コナン, ಮೀಟಾಂಟೀ ಕೋನನ್‌, ಲಿಟ್‌ ಮಹಾ ಪತ್ತೆದಾರಿ ಕಾನನ್‌?) ಜಪಾನಿನ ಪತ್ತೆದಾರಿ ಮ್ಯಾಂಗ ಸರಣಿಯಾಗಿದ್ದು, ಇದನ್ನು ಗೋಶೋ ಓಯಾಮ ಅವರು ನಿರ್ದೇಶಿಸಿ ಚಿತ್ರೀಕರಿಸಿದ್ದಾರೆ. ಇವು ಶೋನೆನ್‌ ಸಂಡೆಯಲ್ಲಿ 1994ರಿಂದ ಸರಣಿಯಾಗಿ ಪ್ರಕಟವಾಗುತ್ತಿವೆ.
ಅಪ್ರಕಟಿತ ಕೇಸ್‌ಗಳಿಗೆ ಕಾನನ್‌ನಲ್ಲಿ ಪ್ರಸ್ತಾಪವಾಗಿರುವ ಪೀಡಿಸುವ ಸಂಗತಿಗಳಿಗೆ ಕೆಲವು ಲೇಖಕರು ಕಥೆಗಳನ್ನು ಒದಗಿಸಿದ್ದಾರೆ. (ಉದಾ: "
"ದಿ ಅಡ್ವೆಂಚರ್‌ ಆಫ್‌ ದಿ ಸಸ್ಸೆಕ್ಸ್‌ ವ್ಯಾಂಪೈರ್‌" ನಲ್ಲಿ ಬರುವ "ದಿ ಜಿಯಂಟ್‌ ರ್ಯಾಟ್‌ ಆಫ್‌ ಸುಮಾತ್ರಾ, ಅ ಸ್ಟೊರಿ ಫಾರ್‌ ವಿಚ್‌ ದಿ ವರ್ಡ್ಲ್ ಈಸ್‌ ನಾಟ್‌ ಯೆಟ್‌ ಪ್ರಿಪೇರ್ಡ್‌") ಗಮನಾರ್ಹವಾಗಿ, ಕಾನನ್‌ ಡಾಯ್ಲ್‌ ಅವರ ಮಗ ಆಂಡ್ರಿಯನ್‌ ಕಾನನ್‌ ಡಾಯ್ಲ್‌, ಜಾನ್‌ ಡಿಕನ್ಸನ್ ಕಾರ್‌ನೊಂದಿಗೆ ಸೇರಿ ನಿರ್ಮಿಸಿದ ದಿ ಅಕ್ಸ್‌ಪ್ಲಾಯ್ಟ್ಸ್‌ ಆಫ್‌ ಷರ್ಲಾಕ್‌ ಹೋಮ್ಸ್‌ (=ಷರ್ಲಾಕ್‌ ಹೋಮ್ಸ್‌ ಸಾಹಸಗಳು) ಮತ್ತು 1945ರ ಷರ್ಲಾಕ್‌ ಹೋಮ್ಸ್‌ ರೇಡಿಯೊ ಪ್ರದರ್ಶನದ ಅತ್ಯಂದ ನಿಕಟ ಪ್ರಸಂಗಗಳನ್ನು ಆಧರಿಸಿದ ಕೆನ್‌ ಗ್ರಿನ್‌ವಾಲ್ಡ್ ಅವರ ದಿ ಲಾಸ್ಟ್‌ ಅಡ್ವೆಂಚರ್ಸ್ ಆಫ್‌ ಷರ್ಲಾಕ್‌ ಹೋಮ್ಸ್‌ ,ಎ ರೇಡಿಯೋ ಪ್ರದರ್ಶನವನ್ನು ಡೆನ್ನಿಸ್ ಗ್ರೀನ್‌ ಮತ್ತು ಆಂಥೋಣಿ ಬೌಚರ್‌ ಬರೆದಿದ್ದರು ಇದರಲ್ಲಿ ನಟಿಸಿದ ಬ್ಯಾಸಿಲ್‌ ರಾತ್‌ಬೋನ್‌ ಮತ್ತು ನೈಜಿಲ್‌ ಬ್ರೂಸ್‌ ಹೆಚ್ಚು ಜನಪ್ರಿಯತೆ ಗಳಿಸಿದ್ದರು.
ಇತರರು ಈ ಕಥೆಗಳಿಂದ ವಿಭಿನ್ನ ಪಾತ್ರಗಳನ್ನು ಆರಿಸಿಕೊಂಡು ತಮ್ಮದೇ ಪತ್ತೆದಾರಿಕೆಯಂತೆ ಬಳಸಿಕೊಂಡಿದ್ದಾರೆ. ಉದಾಹರಣೆಗೆ, ಮೈಕೇಲ್‌ ಪಿ.ಹೋಡೆಲ್‌ ಮತ್ತು ಸೀನ್‌ ಅಂ.ರೈಟ್‌ ಬರೆದಿರುವ ಎಂಟರ್‌ ದಿ ಲಯನ್‌ ನಲ್ಲಿ ಬರುವ ಮೈಕ್ರಾಫ್ಟ್‌ ಹೋಮ್ಸ್‌, ಅಥವಾ ಗೆರಾರ್ಡ್‌ ವಿಲಿಯಮ್ಸ್‌ ಬರೆದಿರುವ ಪುಸ್ತಕಗಳಲ್ಲಿ ಬರುವ ಡಾ.ಜೇಮ್ಸ್‌ ಮೋರ್ಟಿಮರ್‌ (ದಿ ಹೌಂಡ್‌ ಆಫ್‌ ದಿ ಬ್ಯಾಸ್ಕರ್‌ವಿಲ್ಸ್‌‌ ಕೃತಿಯಿಂದ)
ಲಾರಿ ಆರ್‌.ಕಿಂಗ್‌ ಷರ್ಲಾಕ್‌ ಹೋಮ್ಸ್‌ನನ್ನು ತನ್ನ ಮೇರಿ ರಸ್ಸೆಲ್‌ (ಕಾಲ್ಪನಿಕ) ಸರಣಿಯಲ್ಲಿ (ಜೇನು ಸಕಾಣಿಕೆದಾರನ ಅಭ್ಯಾಸ ದೊಂದಿಗೆ ಆರಂಭವಾಗುತ್ತದೆ.) ಮರುಹುಟ್ಟು ಕೊಡುತ್ತಾಳೆ. ಮೊದಲ ವಿಶ್ವ ಮಹಾಸಮರ ಮತ್ತು 1920ರ ವೇಳೆಯಲ್ಲಿ ಇದನ್ನು ಪ್ರದರ್ಶಿಸಲಾಯಿತು. ಇವಳ ಹೋಮ್ಸ್‌ ತಾನು ಅಕ್ಷರಷಹ ಹದಿಹರೆಯದ ರಸ್ಸೆಲ್‌ ಜೊತೆ ಸಸ್ಸೆಕ್ಸ್‌‌ನಲ್ಲಿ (ಅರೆ)ನಿವೃತ್ತಿ ಹೊಂದಿರುತ್ತಾನೆ,ಕೆಲಸ ಕಾರ್ಯಗಳಲ್ಲಿ ಮುಗ್ಗರಿಸುತ್ತಿರುತ್ತಾನೆ. ಅವಳಲ್ಲಿರುವ ಸ್ಪೂರ್ತಿಯನ್ನು ಗುರ್ತಿಸುತ್ತಾ, ಅವನು ಹಂತ ಹಂತವಾಗಿ ಅವಳಗೆ ತರಬೇತಿ ಕೊಡುತ್ತಾನೆ. 2009ರಂತೆ ಈ ಸರಣಿ ಒಂಭತ್ತು ಪೂರ್ಣ ಪ್ರಮಾಣದ ಕಾದಂಬರಿಗಳನ್ನು ಮತ್ತು ಅವಳ ಕೇಟ್‌ ಮಾರ್ಟಿನೆಲ್‌ ಸರಣಿ 'ದಿ ಆರ್ಟ್‌ ಆಫ್‌ ಡಿಟೆಕ್ಷನ್'‌ ಪುಸ್ತಕದ ಒಂದು ಸಣ್ಣ ಕಥೆಯನ್ನು ಒಳಗೊಂಡಿದೆ.
ಡಾಯ್ಲ್‌ ಅವರ "ಎ ಸ್ಕ್ಯಾಂಡಲ್‌ ಇನ್‌ ಬೊಹೇಮಿಯ"ದಲ್ಲಿ ಬರುವ ಐರೀನ್‌ ಆಡ್ಲರ್‌ ಪಾತ್ರವನ್ನು ಆಧರಿಸಿದ ದಿ ಐರೀನ್‌ ಆಡ್ಲರ್‌ ಅಡ್ವೆಂಚರ್ಸ್‌ ಸರಣಿಯನ್ನು ಕ್ಯಾರೋಲ್‌ ನೆಲ್ಸನ್‌ ಡಗ್ಲಾಸ್‌ ಆರಂಭಿಸಿದ. ಗುಡ್‌ ನೈಟ್‌, ಮಿ.ಹೋಮ್ಸ್‌ ಎಂಬ ಮೊದಲ ಪುಸ್ತಕ "ಎ ಸ್ಕ್ಯಾಂಡಲ್‌ ಇನ್‌ ಬೊಹೇಮಿಯ" ಕಥೆಯ ಐರಿನ್‌ ದೃಷ್ಟಿಕೋನದ ಮರುನಿರೂಪಣೆ. ಆಡ್ಲರ್‌ನ ಜೊತೆಗಾರ ಪೆನೆಲೋಪ್‌ ಹಕ್ಸ್‌ಲೀನ್‌ನಿಂದ ಇಡೀ ಸರಣಿ ನಿರೂಪಿಸಲ್ಪಡುತ್ತದೆ ಮತ್ತು ಇದು ಡಾ|ವ್ಯಾಟ್ಸನ್‌ ಪಾತ್ರಕ್ಕೆ ಅತಿ ಸಮೀಪದಲ್ಲಿ ನಿಲ್ಲುತ್ತದೆ.
1971ರಲ್ಲಿ ಶೃಂಗಾರ ಭರಿತ ಹಾಸ್ಯ ಚಿತ್ರವಾಗಿದ್ದ ದೆ ಮೈಟ್‌ ಬಿ ಜೈಂಟ್ಸ್‌‌  ಎಂಬ ಚಿತ್ರ 1961ರ ಅದೇ ಹೆಸರಿನ ನಾಟಕ (ಎರಡನ್ನೂ ಜೇಮ್ಸ್‌‌ ಗೋಲ್ಡ್‌ಮನ್‌ ಬರೆದಿದ್ದರು)ವನ್ನು ಆಧರಿಸಿತ್ತು. ಇದರಲ್ಲಿ ಜಾರ್ಜ್‌ ಸಿ.ಸ್ಕಾಟ್‌ ನಿರ್ವಹಿಸಿದ್ದ ಜಸ್ಟಿನ್‌ ಪ್ಲೆಫೇರ್‌ ಪಾತ್ರಧಾರಿಗೆ 'ನೀನೇ ಷರ್ಲಾಕ್‌ ಹೋಮ್ಸ್‌' ಎಂದು ಮನವರಿಕೆ ಮಾಡಲಾಗಿತ್ತು ಮತ್ತು ಇದೇ ರೀತಿ ಇನ್ನಿತರ ಪಾತ್ರ ವರ್ಗದವರನ್ನೂ ಒಪ್ಪಿಸುವ ಪ್ರಯತ್ನ ನಡೆಸಲಾಗಿತ್ತು.ಮಾನಸಿಕ ಆರೋಗ್ಯದ ತಪಾಸಣೆ ಮಾಡುವುದನ್ನು ಡಾ|ವ್ಯಾಟ್ಸನ್‌ ಪಾತ್ರವಹಿಸಿದ್ದ ಜಾನ್ನೆ ವುಡ್‌ವರ್ಡ್‌ಗೆ ವಹಿಸಲಾಗಿತ್ತು.
ವಸತಿ ಶಾಲೆಯಲ್ಲಿ ಹೋಮ್ಸ್‌ ಮತ್ತು ಡಾ|ವ್ಯಾಟ್ಸನ್‌ ವಿದ್ಯಾರ್ಥಿಗಳಾಗಿದ್ದಾಗ ಮಾಡಿದ ಅವರ ಯೌವ್ವನದ ಸಾಹಸಗಳನ್ನು ಯಂಗ್‌ ಷರ್ಲಾಕ್‌ ಹೋಮ್ಸ್‌(1985) ಎಂಬ ಚಿತ್ರ ಪರಿಚಯಿಸುತ್ತದೆ.ಕಾನನ್‌ ಡಾಯ್ಲ್‌ ತನ್ನ ಕೃತಿಗಳಲ್ಲಿ ಈ ಸಾಹಸಗಳನ್ನು ಗಣನೆಗೆ ತೆಗೆದುಕೊಂಡಿಲ್ಲ.{1{0}
== ಮೂಲ ಕಥೆಗಳು ==
ಸರ್‌ ಆರ್ಥರ್‌ ಕಾನನ್‌ ಡಾಯ್ಲ್‌ ಬರೆದಿರುವ ಮೂಲ ಷರ್ಲಾಕ್‌ ಹೋಮ್ಸ್‌ ಕಥೆಗಳು ಐವತ್ತಾರು ಸಣ್ಣ ಕಥೆಗಳು ಮತ್ತು ನಾಲ್ಕು ಕಾದಂಬರಿಗಳನ್ನು ಒಳಗೊಂಡಿವೆ.
ಅ ಸ್ಟಡಿ ಇನ್‌ ಸ್ಕಾರ್ಲೆಟ್‌ (ಪ್ರಕಟಣೆ 1887ರಲ್ಲಿ, ಬೀಟನ್ಸ್‌ ಕ್ರಿಸ್‌ಮಸ್‌ ವಾರ್ಷಿಕ‌ ದಲ್ಲಿ ಪ್ರಕಟಿತ.) ದಿ ಸೈನ್‌ ಆಫ್‌ ದಿ ಫೋರ್‌  (ಪ್ರಕಟಣೆ 1890ರಲ್ಲಿ, ಲಿಪ್ಪಿನಕಾಟ್ಸ್‌ ಮಾಸ ಪತ್ರಿಕೆ  ಯಲ್ಲಿ ಪ್ರಕಟಿತ.) ದಿ ಹೌಂಡ್ ಆಪ್ ದಿ ಬ್ಯಾಸ್ಕರ್ವಿಲ್ಸ್‌ (1901-1902ರ ನಡುವೆ ದಿ ಸ್ಟ್ರ್ಯಾಂಡ್‌ ನಲ್ಲಿ ಧಾರಾವಾಹಿಯಾಗಿ ಪ್ರಕಟಿತ.)
=== ಸಣ್ಣ ಕಥೆಗಳು ===
ಹೆಚ್ಚಿನ ವಿವರಣೆಗೆ ಕಾನನ್ ಡಾಯ್ಲ್ ಅವರ ಷರ್ಲಾಕ್‌ ಹೋಮ್ಸ್‌ ಸಣ್ಣ ಕಥೆಗಳ ಪಟ್ಟಿಯನ್ನು ನೋಡಿ
ಸಣ್ಣ ಕಥೆಗಳು ಮೊದಲು ನಿಯತಕಾಲಿಕಗಳಲ್ಲಿ ಪ್ರಕಟವಾದವು; ನಂತರ ಇವುಗಳನ್ನು ಸಂಗ್ರಹಿಸಿ ಐದು ಸಂಕಲನಗಳಾಗಿ ಪ್ರಕಟಿಸಲಾಯಿತು. ದಿ ಅಡ್ವೆಂಚರ್‌ ಆಫ್‌ ಷರ್ಲಾಕ್‌ ಹೋಮ್ಸ್‌  (ಇದು 1891–1892ರ ಅವಧಿಯಲ್ಲಿ ದಿ ಸ್ಟ್ರ್ಯಾಂಡ್ ನಿಯತಕಾಲಿಕದಲ್ಲಿ ಪ್ರಕಟವಾದ ಕಥೆಗಳ ಸಂಕಲನ.) ದಿ ಮೆಮೋರೀಸ್‌ ಆಫ್‌ ಷರ್ಲಾಕ್ ಹೋಮ್ಸ್‌  (ಇದು 1892–1893ರ ಅವಧಿಯಲ್ಲಿ ದಿ ಸ್ಟ್ರ್ಯಾಂಡ್ ನಿಯತಕಾಲಿಕದಲ್ಲಿ ಸಾಹಸಕಥೆಗಳ ಮುಂದುವರಿದ ಭಾಗವಾಗಿ ಪ್ರಕಟವಾದ ಕಥೆಗಳನ್ನು ಒಳಗೊಂಡಿದೆ.) ದಿ ರಿಟರ್ನ್‌ ಆಫ್‌ ಷರ್ಲಾಕ್‌ ಹೋಮ್ಸ್‌ (ಇದು 1903–1904ರ ಅವಧಿಯಲ್ಲಿ ದಿ ಸ್ಟ್ರ್ಯಾಂಡ್ ನಿಯತಕಾಲಿಕದಲ್ಲಿ ಪ್ರಕಟವಾದ ಕಥೆಗಳನ್ನು ಒಳಗೊಂಡಿದೆ.) ಹಿಸ್‌ ಲಾಸ್ಟ್‌ ಬೋ  (ಇದು 1908–1913 ಮತ್ತು 1917ರಲ್ಲಿ ಪ್ರಕಟವಾದ ಕಥೆಗಳನ್ನು ಒಳಗೊಂಡಿದೆ) ದಿ ಕೇಸ್‌ ಬುಕ್‌ ಆಫ್‌ ಷರ್ಲಾಕ್‌ ಹೋಮ್ಸ್‌ (ಇದು 1921–1927ರಲ್ಲಿ ಪ್ರಕಟವಾದ ಕಥೆಗಳನ್ನು ಒಳಗೊಂಡಿದೆ)
=== ಅಚ್ಚುಮೆಚ್ಚಿನ ಕಥೆಗಳ ಪಟ್ಟಿಗಳು ===
ಅಚ್ಚುಮೆಚ್ಚಿನ ಕಥೆಗಳ ಬಗ್ಗೆ ಎರಡು ಜನಪ್ರಿಯ ಪಟ್ಟಿಗಳಿವೆ: ಒಂದು 1927ರಲ್ಲಿ ದಿ ಸ್ಟ್ರ್ಯಾಂಡ್‌ ನಿಯತಕಾಲಿಕದಲ್ಲಿ ಕಾನನ್‌ ಡಾಯ್ಲ್‌ ಪ್ರಕಟಿಸಿದ ಪಟ್ಟಿ ಮತ್ತೊಂದು 1959ರಲ್ಲಿ "ಬೇಕರ್‌ ಸ್ಟ್ರೀಟ್‌ ಜರ್ನಲ್‌" ನಲ್ಲಿ ಪ್ರಕಟವಾದ ಪಟ್ಟಿ.
ಬೇಕರ್‌ ಸ್ಟ್ರೀಟ್‌ ಜರ್ನಲ್‌  ಪ್ರಕಟಿಸಿದ ಪಟ್ಟಿ:
== ಹೋಮ್ಸ್‌:ಇತರ ಲೇಖಕರು ಕಂಡಂತೆ ==
ನೋಡಿ: ನಾನ್‌-ಕನಾನಿಕಲ್ ಷರ್ಲಾಕ್ ಹೋಮ್ಸ್‌ ಕ್ಋತಿಗಳು,  ಷರ್ಲಾಕ್‌ ಹೋಮ್ಸ್‌ ಕಥೆಗಳ ಹೊಸ ಲೇಖಕರ ಪಟ್ಟಿ ಮತ್ತು  ಸ್ಟೋರೀಸ್‌ ,ಅಂಡ್‌ ಷರ್ಲಾಕ್‌ ಹೋಮ್ಸ್‌ ಸ್ಪೆಕ್ಯುಲೇಷನ್
ಇದನ್ನೂ ನೋಡಿ
ಷರ್ಲಾಕ್‌ ಹೋಮ್ಸ್‌ ಆಡಿದ ಜನರ ಪಟ್ಟಿ ಹೋಮ್ಸಿಯನ್‌ ಅಧ್ಯಯನಗಳ ಪಟ್ಟಿ ಪ್ರೊಫೆಸರ್‌ ಚಾಲೆಂಜರ್‌ (ಮತ್ತೊಂದು ಕಾನನ್‌ ಡಾಯ್ಲ್‌ ಪಾತ್ರ) ರಾತ್ರಿ ವೇಳೆಯಲ್ಲಿ ನಾಯಿಯ ಕುತೂಹಲಕರ ಘಟನೆ
ಆಕರಗಳು
ಲೀಬೋ, ಅಲಿ. ಡಾಕ್ಟರ್‌ ಜೋ ಬೆಲ್‌: ಮಾಡೆಲ್‌ ಫಾರ್‌ ಷರ್ಲಾಕ್‌ ಹೋಮ್ಸ್‌ . ಬೌಲಿಂಗ್‌ ಗ್ರೀನ್‌, ಓಹಿಯೋ: ಬೌಲಿಂಗ್‌ ಗ್ರೀನ್‌ ಯೂನಿವರ್ಸಿಟಿ ಪಾಪುಲರ್‌ ಪ್ರೆಸ್‌, 1982; ಮೋದಿಸನ್‌, ವಿಸ್ಕೋನ್‌ಸಿನ್‌: ಯೂನಿವರ್ಸಿಟಿ ಆಫ್‌ ವಿಸ್ಕೋನ್‌‌ಸಿನ್‌ ಪ್ರೆಸ್‌, 2007 ISBN 978-0-87972-198-5
ಹೊರಗಿನ ಕೊಂಡಿಗಳು
ಪುಸ್ತಗಳು, ಚಲನಚಿತ್ರಗಳು ಮತ್ತು ಮಾಧ್ಯಮಗಳಲ್ಲಿ ಬೇಕರ್‌ ಸ್ಟ್ರೀಟ್‌ ಡೋಜೆನ್‌ ಷರ್ಲಾಕ್ ಹೊಮ್ಸ್‌ ಬೆರ್ಟ್‌ ಕೌಲ್ಸ್‌ ವೆಬ್‌ಸೈಟ್‌ (BBC ರೇಡಿಯೋ 4 ಕಾನನಿಕಲ್‌ ಮತ್ತು ಮೂಲ ಕತೆಗಳು, 1989–2004) ಸ್ಟ್ಯಾನ್‌ಫೋರ್ಡ್‌ ವಿಶ್ವವಿದ್ಯಾಲಯದಲ್ಲಿ ಡಿಸ್ಕವರಿಂಗ್‌ ಷರ್ಲಾಕ್‌ ಹೋಮ್ಸ್‌
ವರ್ಗ:ಲಂಡನ್‌ನಿಂದ ಬಂದ ಕಲ್ಪಿತಕಥನದ ಜನರು ವರ್ಗ:ಕಲ್ಪತಕಥನದ ವಯಲಿನ್‌ವಾದಕರು ವರ್ಗ:ವಿಕ್ಟೋರಿಯನ್‌ ಯುಗ ವರ್ಗ:ಅಡ್‌ವಾರ್ಡಿಯನ್‌ ಯುಗ ವರ್ಗ:ಷರ್ಲಾಕ್‌ ಹೋಮ್ಸ್‌ ವರ್ಗ:ಕಲ್ಪಿತಕಥನದ ಹವ್ಯಾಸಿ ಪತ್ತೆದಾರರು ವರ್ಗ:ಸಾಹಿತ್ಯ
ಬಿ.ಎಸ್.ಅಂತರಾಷ್ಟ್ರೀಯ ಶಾಲೆ, ಮುದ್ದೇಬಿಹಾಳ, ವಿಜಾಪುರ
ಬಿ.ಎಸ್.ಅಂತರಾಷ್ಟ್ರೀಯ ಶಾಲೆ, ಮುದ್ದೇಬಿಹಾಳ, ವಿಜಾಪುರ
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಗಾಲ್ಸವರ್ದಿ, ಜಾನ್
ಗಾಲ್ಸವರ್ದಿ, ಜಾನ್
1867-1933. ಸುಪ್ರಸಿದ್ಧ ಇಂಗ್ಲಿಷ್ ಕಾದಂಬರಿಕಾರ, ನಾಟಕಕಾರ. 1932ರಲ್ಲಿ ಈತನಿಗೆ ಸಾಹಿತ್ಯಕ್ಕಾಗಿ ನೊಬೆಲ್ ಬಹುಮಾನ ಬಂತು. ಈತ ಸರ್ರೆ ಕೌಂಟಿಯ ಕಿಂಗ್ಸಟನ್ ಹಿಲ್ನಲ್ಲಿ 1867ರಲ್ಲಿ ಹುಟ್ಟಿದ. ತಂದೆ ಜಾನ್ ಗಾಲ್ಸವರ್ದಿ ಶ್ರೀಮಂತ ವಕೀಲ, ಹಲವಾರು ಕಂಪನಿಗಳ ನಿರ್ದೇಶಕ. ಅವನ ನಾಲ್ಕು ಜನ ಮಕ್ಕಳಲ್ಲಿ ಈತ ಎರಡನೆಯವ. ಹ್ಯಾರೊ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿ, ಆಕ್ಸಫರ್ಡಿನಲ್ಲಿ ಲಾ ಪರೀಕ್ಷೆ ತೆಗೆದುಕೊಂಡು ವಕೀಲನಾಗಿ ಲಿಂಕನ್ಸಇನ್ಗೆ ಸೇರಿದ. ಶಾಲೆಯಲ್ಲಾಗಲಿ ಕಾಲೇಜಿನಲ್ಲಾಗಲಿ ಮುಂದೆ ಪ್ರತಿಭಾವಂತ ಸಾಹಿತಿಯಾಗುವನೆಂಬ ಯಾವ ಲಕ್ಷಣಗಳಾಗಲಿ ಸೂಚನೆಯಾಗಲಿ ಈತನಲ್ಲಿ ಕಂಡಿರಲಿಲ್ಲ. ಅಧ್ಯಯನಕ್ಕಿಂತ ಈತನಿಗೆ ಕ್ರೀಡೆಯ ಆಕರ್ಷಣೆಯೇ ಹೆಚ್ಚಾಗಿತ್ತು. ಫುಟ್ಬಾಲ್ ಟೀಮಿನ ಕ್ಯಾಪ್ಟನ್ ಆಗಿದ್ದ. ವಕೀಲಿ ವೃತ್ತಿಯನ್ನು ಆರಂಭಮಾಡಿದ್ದೆಷ್ಟೋ ಅಷ್ಟೆ. ಅದರಲ್ಲಿ ಆಸಕ್ತಿಯಿಲ್ಲದ್ದರಿಂದಲೂ ಮನೆಯ ಕಡೆ ಅನುಕೂಲವಾಗಿದ್ದುದರಿಂದಲೂ ದೂರಪ್ರಾಚ್ಯ ದೇಶಗಳನ್ನು ನೋಡಲು ವ್ಯಾಪಾರಿ ಹಡಗುಗಳಲ್ಲಿ ದೀರ್ಘಪ್ರವಾಸ ಕೈಕೊಂಡ. ಈ ಪರ್ಯಟನ ಕಾಲದಲ್ಲೇ ಜೋಸೆಫ್ ಕಾನ್ರಾಡನ ಸ್ನೇಹವಾಯಿತು. ಈ ಆತ್ಮೀಯತೆ ಗಾಲ್ಸ ವರ್ದಿಯ ಬದುಕಿನುದ್ದಕ್ಕೂ ಉಳಿದುಬಂತು. ಗಾಲ್ಸವರ್ದಿ ತುಂಬಾ ರೂಪವತಿಯೂ ಜಾಣೆಯೂ ಆಗಿದ್ದ ಆಡಾ ಎಂಬಾಕೆಯನ್ನು ಮದುವೆ ಆದ. ಈಕೆ ಗಾಲ್ಸವರ್ದಿಯ ದಾಯಾದಿ ಆರ್ಥರ್ ಎಂಬುವವನ ಹೆಂಡತಿ. ವಿಕ್ಟೋರಿಯ ಸಮಾಜದ ಸಾಂಪ್ರದಾಯಿಕ ಕಟ್ಟಳೆಯ ಇರುಕಿನಲ್ಲಿ ಸಿಕ್ಕು ಬಲವಂತದ ಮದುವೆಗೆ ಈಡಾಗಿದ್ದವಳು. ಅದೊಂದು ವಿಷಮ ದಾಂಪತ್ಯ ಎಂದು ಗಂಡನ ಕಡೆಯವರೇ ಕಂಡುಕೊಂಡಿದ್ದರು. ತೀವ್ರ ಜುಗುಪ್ಸೆ, ನಿರಾಸೆಗಳಿಗೆ ಗುರಿಯಾಗಿದ್ದ ಈಕೆಯ ಬಗ್ಗೆ ಜಾನ್ಗೆ ಹುಟ್ಟಿದ ಕನಿಕರ ಕ್ರಮೇಣ ಅನುರಾಗಕ್ಕೆ ತಿರುಗಿತು. ಅನಂತರ 1905ರಲ್ಲಿ ಆಡಾ ತನ್ನ ಪತಿಯೊಡನೆ ವಿವಾಹವಿಚ್ಛೇದ ಮಾಡಿಕೊಂಡ ಮೇಲೆ ಜಾನ್ ಆಕೆಯನ್ನು ಮದುವೆ ಯಾದ. ಆಕೆ ತುಂಬಾ ಬುದ್ಧಿವಂತೆ. ಸಾಹಿತ್ಯದಲ್ಲಿ ಅಭಿರುಚಿ ಉಳ್ಳವಳು. ಅವಳೇ ಗಾಲ್ಸವರ್ದಿಯಲ್ಲಿ ಹುದುಗಿದ್ದ ಸಾಹಿತ್ಯ ಪ್ರತಿಭೆಯನ್ನು ಜಾಗ್ರತಗೊಳಿಸಿ ಆತ ಪುಸ್ತಕಗಳ ಮೇಲೆ ಪುಸ್ತಕ ಬರೆಯುವಂತೆ ಬಾಳಿನುದ್ದಕ್ಕೂ ಸ್ಫೂರ್ತಿ ಕೊಡುತ್ತ ಬಂದಳು. ಅವರ ದಾಂಪತ್ಯ ಪರಸ್ಪರ ಪ್ರೇಮ, ತಿಳಿವಳಿಕೆಗಳಿಂದ ಸುಖಮಯವಾಗಿತ್ತು. ಗಾಲ್್ಸವರ್ದಿಯ ನಿರ್ವಿಕಾರವಾದ ಸಮಚಿತ್ತದ ಬರೆವಣಿಗೆಗೆ ಈ ಹಿನ್ನೆಲೆ ಬಹುಮಟ್ಟಿಗೆ ಕಾರಣವಾಗಿರಬೇಕು.
ಗಾಲ್ಸವರ್ದಿಯ ಮೊಟ್ಟಮೊದಲ ಕೃತಿ 1897ರಲ್ಲಿ ಪ್ರಕಟವಾದ ಫೋರ್ ವಿಂಡ್ಸ ಎಂಬ ಸಣ್ಣಕತೆಗಳ ಸಂಕಲನ. ಅನಂತರ 1898ರಲ್ಲಿ ಜೋಸೆಲಿನ್, 1900ರಲ್ಲಿ ವಿಲ್ಲಾ ರೂಬೆನ್ ಎಂಬ ಎರಡು ಕಾದಂಬರಿಗಳನ್ನು ಈತ ಬರೆದ. ಜಾನ್ ಸಿಂಜಾನ್ ಎಂಬ ಕಾವ್ಯನಾಮದಲ್ಲಿ ಪ್ರಕಟವಾದ ಈ ಕೃತಿಗಳು ಯಾರ ಗಮನವನ್ನೂ ಸೆಳೆಯಲಿಲ್ಲ. ತುಗರ್ಯನೆಫ್ನನ್ನು ಮೆಚ್ಚಿದ್ದ ಗಾಲ್ಸವರ್ದಿಗೆ ರಷ್ಯದ ಬೃಹತ್ ಕಾದಂಬರಿಗಳ ಮಾದರಿಯಲ್ಲಿ ಬರೆಯಬೇಕೆಂಬ ಆಕಾಂಕ್ಷೆ ಪ್ರಬಲವಾಗಿತ್ತು. 1906ರಲ್ಲಿ ಗಾಲ್ಸವರ್ದಿ ದಿ ಮ್ಯಾನ್ ಆಫ್ ಪ್ರಾಪರ್ಟಿ ಎಂಬ ಕಾದಂಬರಿಯನ್ನು ಬರೆದ. ಇದು ಪ್ರಕಟವಾದ ಕೂಡಲೆ ವಿಖ್ಯಾತವಾಯಿತು. ಅದೇ ವರ್ಷ ಈತನ ದಿ ಸಿಲ್ವರ್ ಬಾಕ್್ಸ ಎಂಬ ಸಾಮಾಜಿಕ ನಾಟಕ ರಂಗದ ಮೇಲೆ ಅತ್ಯಂತ ಯಶಸ್ವಿಯಾಯಿತು.
ಗಾಲ್ಸವರ್ದಿಯ ಪ್ರತಿಭೆ ಸಹಜವಾಗಿ ಉಕ್ಕಿಬಂದ ಚಿಲುಮೆಯಲ್ಲ; ಪ್ರಜ್ಞಾಪುರ್ವಕ ವಾದ ಸಾಧನೆಯಿಂದ ಆತ ಗಳಿಸಿಕೊಂಡದ್ದು. ಕೃತಿಯ ವಸ್ತುವಿನ ಬಗ್ಗೆ ತುಂಬಾ ಆಲೋಚನೆ ಮಾಡಿ, ನಿಧಾನವಾಗಿ ಕೂತು ಬರೆದು, ಅನಂತರ ಅದನ್ನು ಕಲಾತ್ಮಕ ದೃಷ್ಟಿಯಿಂದ ಪರಾಮರ್ಶಿಸಿ ಕಡೆದು ಮೆರುಗು ಕೊಡುವ ಕಲೆಗಾರಿಕೆ ಆತನದು. ಹೀಗಾದುದರಿಂದಲೇ ಗಾಲ್ಸವರ್ದಿಗೆ ಮಧ್ಯ ವಯಸ್ಸು ಮೀರಿದ ಮೇಲೆಯೇ ಸಾಹಿತ್ಯದ ಸಿದ್ಧಿ ಮತ್ತು ಕೀರ್ತಿ ಲಭಿಸಿದ್ದು. ದಿ ಮ್ಯಾನ್ ಆಫ್ ಪ್ರಾಪರ್ಟಿಯನ್ನು ಬರೆದಾಗ ಅದೊಂದು ಸ್ವಸಂಪುರ್ಣವಾದ ಕೃತಿ ಎಂದೇ ಭಾವಿಸಿದ್ದ ಗ್ರಂಥಕರ್ತನಿಗೆ ಅನಂತರ ಅದು ಮಹಾ ಕಾದಂಬರಿಯೊಂದರ ಮೊದಲ ಭಾಗವಾಗಲು ತಕ್ಕುದೆಂದು ತೋರಿತು. ಕಾಲ್ಪನಿಕವಾದ ಫಾರ್ಸೈಟ್ ಮನೆತನದ ಮೂರು ತಲೆಮಾರಿನ ಕತೆಯನ್ನು ಸವಿಸ್ತಾರವಾಗಿ ಬೆಳೆಸಿಕೊಂಡು 1906 ರಿಂದ 1933 ವರೆಗೂ ಸುಮಾರು 26 ವರ್ಷಗಳ ಕಾಲ ಗಾಲ್ಸವರ್ದಿ ಈ ಮಹಾಕಾದಂಬರಿಯನ್ನು ಮುಂದುವರಿಸಿ ಬರೆದ. ಈ ಸುದೀರ್ಘವಾದ ಕೃತಿ ಮೊದಲು ಒಂದೊಂದೇ ಸಂಪುಟವಾಗಿ ಪ್ರಕಟವಾದರೂ ಮೊದಲ ಐದು ಸಂಪುಟ ಸೇರಿದ ಫಾರ್ಸೈಟ್ ಸಾಗಾ ಎಂಬ ಹೆಸರಿನಲ್ಲಿ ಒಂದನೆಯ ಭಾಗವಾಯಿತು. ಅನಂತರ ಮತ್ತೆ ಮೂರು ಸಂಪುಟಗಳು ಪ್ರತ್ಯೇಕವಾಗಿ ಬಂದುದಲ್ಲದೆ 1929ರಲ್ಲಿ ಅವನ್ನು ಒಟ್ಟಾಗಿ ಸೇರಿಸಿ ಎ ಮಾಡರ್ನ್ ಕಾಮೆಡಿ ಎಂಬ ಹೆಸರಿನಲ್ಲಿ ಎರಡನೆಯ ಭಾಗವಾಗಿ ಪ್ರಕಟಿಸಲಾಯಿತು. 1931ರಿಂದ 1933ರ ವರೆಗೆ ಬರೆಯಲ್ಪಟ್ಟ ಇನ್ನೂ ಮೂರು ಸಂಪುಟಗಳನ್ನು ಗಾಲ್ಸವರ್ದಿಯ ಮರಣಾನಂತರ 1934ರಲ್ಲಿ ಎಂಡ್ ಆಫ್ ದಿ ಚಾಪ್ಟರ್ ಎಂಬ ಶಿರೋನಾಮೆಯಲ್ಲಿ ಮೂರನೆಯ ಭಾಗವಾಗಿ ಪ್ರಕಟಗೊಳಿಸ ಲಾಯಿತು. ಫಾರ್ಸೈಟ್ ಮನೆತನದ ತಲೆಮಾರಿನ ಕತೆಯಾಗಿದ್ದು ಮೇಲಿನ ಮಧ್ಯಮ ವರ್ಗಕ್ಕೆ ಸೇರಿದ ಇಂಗ್ಲಿಷ್ ಸಿರಿವಂತರ ಕೌಟುಂಬಿಕ ಜೀವನದ ತದ್ವತ್ ಜೀವಂತ ಪುರ್ಣವಾದ ಚಿತ್ರವಾಗಿ ಮೂಡಿರುವ ಈ ಮಹಾಕಾದಂಬರಿ ಜಗತ್ತಿನ ಮಹತ್ಕೃತಿಗಳಲ್ಲಿ ಒಂದೆಂದು ಪರಿಗಣಿತವಾಗಿದೆ. ಪಾತ್ರ ಸೃಷ್ಟಿಯಲ್ಲಿ, ಚಿತ್ರಣದಲ್ಲಿ ಗಾಲ್ಸವರ್ದಿಯ ಅಸಾಧಾರಣವಾದ ಪ್ರತಿಭೆ, ವಿಶೇಷವಾದ ಪರಿಣತಿ ಚೆನ್ನಾಗಿ ವ್ಯಕ್ತವಾಗುತ್ತವೆ. ಇದರಲ್ಲಿ ಬರುವ ಹಿರಿಯ ಫಾರ್ಸೈಟ್, ಸೋಮ್ಸ, ಐರೀನ್ ಮೊದಲಾದ ವ್ಯಕ್ತಿಗಳು ಬಹುಕಾಲ ನೆನಪಿನಲ್ಲಿ ಉಳಿಯುತ್ತಾರೆ. ಈ ಬೃಹತ್ ಕಾದಂಬರಿಯ ಒಂದೊಂದು ಭಾಗವೂ ಒಂದೊಂದು ಸ್ವತಂತ್ರ್ಯವಾದ ಕಾದಂಬರಿ ಇದ್ದ ಹಾಗೆಯೇ ಇದೆ. ಇವಲ್ಲದೆ ಇತರೆ ಏಳು ಕಾದಂಬರಿಗಳನ್ನು ಗಾಲ್್ಸವರ್ದಿ ಅನಂತರ ಬರೆದ. ಎಲ್ಲ ಸೇರಿದರೆ ಸುಮಾರು 20 ಕಾದಂಬರಿಗಳಾಗುತ್ತವೆ. ಜೊತೆಗೆ 9 ನಾಟಕಗಳನ್ನೂ, 9 ಪ್ರಬಂಧ ಸಂಕಲನಗಳನ್ನೂ, 7 ಸಣ್ಣ ಕತೆಗಳ ಸಂಕಲನಗಳನ್ನೂ, ಒಂದು ಪತ್ರಗುಚ್ಛವನ್ನೂ ಈ ಸಾಹಿತಿ ರಚಿಸಿದ್ದಾನೆ. ಮರಣಾನಂತರದ ಪ್ರಕಟಣೆಯಾಗಿ ಬಂದ ಈತನ ಒಂದು ಕವನ ಸಂಕಲನ ಗಣನೀಯ ಕಾವ್ಯಗುಣದಿಂದ ಕೂಡಿದ್ದರೂ ಕಾದಂಬರಿ ಮತ್ತು ನಾಟಕಗಳ ಉಜ್ಜ್ವಲತೆಯಲ್ಲಿ ಮರೆಯಾಗಿದೆ.
1921ರಲ್ಲಿ ಸ್ಥಾಪಿತವಾದ ಪಿ.ಇ.ಎನ್. ಕ್ಲಬ್ಬಿನ ಪ್ರಥಮ ಅಧ್ಯಕ್ಷನಾಗಿ ಗಾಲ್್ಸವರ್ದಿ ಆಯ್ಕೆಯಾದ. ಈ ಮನ್ನಣೆಗೆ ಆತ ಸರ್ವ ವಿಧದಲ್ಲೂ ಯೋಗ್ಯನಾಗಿದ್ದ. ಈ ಸ್ಥಾನದ ಫಲವಾಗಿ ದೂರದ ಅನೇಕ ಸಾಹಿತಿಗಳು ಈತನಿಗೆ ಮಿತ್ರರಾದರು. 1918ರಲ್ಲಿ ತಾನಾಗಿ ಬಂದ ನೈಟ್ಹುಡ್ ಗೌರವವನ್ನು ನಿರಾಕರಿಸಿದನಾದರೂ 1929ರಲ್ಲಿ ಆರ್ಡರ್ ಆಫ್ ಮೆರಿಟ್ ಪ್ರಶಸ್ತಿಯನ್ನು ಈತ ತಪ್ಪಿಸಿಕೊಳ್ಳಲಾಗಲಿಲ್ಲ. 1932ರಲ್ಲಿ ವಿಶ್ವದ ಶ್ರೇಷ್ಠಸಾಹಿತ್ಯಕ್ಕೆ ಸಲ್ಲುವ ನೊಬೆಲ್ ಬಹುಮಾನ ಈತನಿಗೆ ಲಭಿಸಿತು. ಆಕ್್ಸಫರ್ಡ್, ಕೇಂಬ್ರಿಜ್ ಮುಂತಾದ ಹಲವಾರು ವಿಶ್ವವಿದ್ಯಾನಿಲಯಗಳು ಈತನಿಗೆ ಗೌರವ ಡಾಕ್ಟರೇಟ್ ಪ್ರಶಸ್ತಿಯನ್ನಿತ್ತು ಸನ್ಮಾನಿಸಿದವು.
ಗಾಲ್ಸವರ್ದಿ ಶ್ರೇಷ್ಠದರ್ಜೆಯ ಸಾಹಿತಿಯಾಗಿ ಮಾತ್ರವಲ್ಲ ದಯಾದರ್ರ ಹೃದಯ, ಮಾನವೀಯ ಅನುಕಂಪೆ, ದಾನಶೀಲ ಔದಾರ್ಯ ಮುಂತಾದ ಗುಣ ಸಂಪನ್ನನೂ ಸುಸಂಸ್ಕೃತನೂ ಆದ ವ್ಯಕ್ತಿಯಾಗಿ ಪರಿಚಿತರೆಲ್ಲರ ಮೆಚ್ಚುಗೆಗೆ ಪಾತ್ರನಾಗಿದ್ದ. ತನಗೆ ಬಂದ ನೊಬೆಲ್ ಬಹುಮಾನದ ಹಣವನ್ನೆಲ್ಲ ಪಿ.ಇ.ಎನ್. ಕ್ಲಬ್ಬಿನ ಅಭಿವೃದ್ಧಿಗಾಗಿ ದಾನಮಾಡಿಬಿಟ್ಟ. ಒಂದನೆಯ ಮಹಾಯುದ್ಧದ ಕಾಲದಲ್ಲಿ ತನ್ನ ಪುಸ್ತಕಗಳಿಂದ ಬರುತ್ತಿದ್ದ ವರಮಾನವೆಲ್ಲ ಯೋಧರ ಪರಿಹಾರನಿಧಿಗೆ ಸೇರುವ ಹಾಗೆ ಏರ್ಪಾಟು ಮಾಡಿದ. ಸಮಾಜದ ಕ್ರೌರ್ಯ, ತಿರಸ್ಕಾರ, ಶೋಷಣೆಗಳಿಗೆ ಗುರಿಯಾಗಿ ಪರಿತಪಿಸುವ ದೀನ ದಲಿತರ ಕರುಣಾಜನಕ ಪರಿಸ್ಥಿತಿಯನ್ನು ಚಿತ್ರಿಸುವ ಕತೆಗಳೇ ಇವನ ನಾಟಕಗಳ ವಸ್ತು. ಬರೆದುದು ಕೆಲವೇ ನಾಟಕಗಳಾದರೂ ಒಂದೊಂದೂ ಬಹು ಪರಿಣಾಮಕಾರಿ ಯಾಗಿ ಸಮಾಜದ ಮೇಲೆ ಪ್ರಭಾವವನ್ನು ಬೀರಿತು. ಶ್ರೀಮಂತರಿಗೇ ಒಂದು ರೀತಿ ಬಡವರಿಗೇ ಮತ್ತೊಂದು ರೀತಿಯಾಗಿ ಕಾನೂನನ್ನು ಅನ್ವಯಿಸುವ ನ್ಯಾಯಾಲಯಗಳ ಪಕ್ಷಪಾತವನ್ನು ಕುರಿತ ವಿಡಂಬನೆಯೇ ದಿ ಸಿಲ್ವರ್ ಬಾಕ್್ಸ ಎಂಬ ನಾಟಕ. ಕಾರ್ಮಿಕರ ಸಮಸ್ಯೆಯನ್ನು ವಿಸ್ಲೇಷಿಸುವ ದಿ ಸ್ಟ್ರೈಫ್ ಎಂಬ ನಾಟಕ ಮತ್ತು ನರಕಗಳಂತಿದ್ದ ಕಾರಾಗೃಹಗಳ ಘೋರಸ್ಥಿತಿಯನ್ನು ಚಿತ್ರಿಸುವ ಜಸ್ಟಿಸ್ ಎಂಬ ನಾಟಕ ಸರ್ಕಾರದ ಗಮನವನ್ನೂ ಸೆಳೆದವು. ಕಾರಾಗೃಹಗಳ ಸ್ಥಿತಿಯನ್ನು ಸುಧಾರಿಸುವ ಅನೇಕ ಕ್ರಮಗಳನ್ನು ಸರ್ಕಾರ ಕೈಕೊಂಡಿತು.
ಗಾಲ್ಸವರ್ದಿಗೆ ಕಪಟತನ, ಗೊಡ್ಡು ಸಂಪ್ರದಾಯ ಮತ್ತು ಹೇಡಿತನಗಳನ್ನು ಕಂಡರೆ ಆಗುತ್ತಿರಲಿಲ್ಲ. ಸಮಾಜದ ಹಲವಾರು ಸಮಸ್ಯೆಗಳನ್ನು ಕುರಿತ ಸಮರ್ಪಕವಾದ ವಿಶ್ಲೇಷಣೆಯನ್ನು ಈತನ ಕೃತಿಗಳಲ್ಲಿ ಕಾಣಬಹುದು. ಈ ಸಮಸ್ಯೆಗಳನ್ನು ಮಾನವೀಯ ದೃಷ್ಟಿಯಿಂದ ನೋಡುತ್ತ ನಿಷ್ಪಕ್ಷಪಾತವಾಗಿ ಸಮಾಜದ ವಿಚಾರವಂತರ ಮುಂದಿಡುವುದಷ್ಟೇ ಗಾಲ್ಸವರ್ದಿಯ ಉದ್ದೇಶ. ಈತ ಯಾವ ಸಮಸ್ಯೆಗೂ ಪರಿಹಾರ ವನ್ನು ಸೂಚಿಸುವುದಿಲ್ಲ. ಏಕೆಂದರೆ ಈ ಸಮಸ್ಯೆಗಳಿಗೆ ಪರಿಹಾರ ಅಷ್ಟು ಸರಳವಲ್ಲ, ಸುಲಭವಲ್ಲ ಎಂದು ಈತ ಚೆನ್ನಾಗಿ ವಿಚಾರ ಮಾಡಿ ಮನಗಂಡಿದ್ದ. ಯಾವ ಸಮಸ್ಯೆಗಾದರೂ ಯಾವ ಸಾಮಾಜಿಕ ಅನ್ಯಾಯಕ್ಕಾದರೂ ಯಾವ ಒಬ್ಬ ವ್ಯಕ್ತಿಯಾಗಲಿ ಯಾವ ಒಂದು ವರ್ಗವಾಗಲಿ ಸಂಪುರ್ಣವಾಗಿ ಹೊಣೆಯಲ್ಲ ಎಂದು ಈತನ ಅಭಿಮತ. ಇದಕ್ಕೇ ಈತ ಯಾರ ಮೇಲೂ ತಪ್ಪು ಹೊರಿಸುವುದಿಲ್ಲ. ಯಾರನ್ನೂ ದೂರುವುದಿಲ್ಲ. ಸಮಾಜದ ವ್ಯವಸ್ಥೆಯಲ್ಲೇ ಕ್ರಾಂತಿಕಾರಕವಾದ ಕೆಲವು ಮೂಲಭೂತ ಬದಲಾವಣೆಗಳಾಗುವುದು ಅಗತ್ಯ. ಸಾಮಾಜಿಕ ಜೀವನ ವ್ಯವಸ್ಥೆಯಾದರೂ ತುಂಬ ಜಟಿಲವಾದುದು. ಯಾವೊಂದು ಆದರ್ಶದ ಸರಳೀಕರಣಕ್ಕೂ ಅದು ಒಳಪಡುವಂಥದಲ್ಲ. ಭಾಗ್ಯಹೀನರು ನಿರಂತರವಾಗಿ ಹೀನಸ್ಥಿತಿಯಲ್ಲೇ ಇರುವಂಥ ಪರಿಸ್ಥಿತಿಗೆ ಇರುವ ಹಲವಾರು ಕಾರಣಗಳು ಇಡೀ ಸಮಾಜದ ರಚನೆಯಲ್ಲಿ ಒಂದಕ್ಕೊಂದು ಜಟಿಲವಾಗಿ ಹೆಣೆದುಕೊಂಡಿರುತ್ತವೆ. ಒಂದು ಕಡೆ ಸಿಕ್ಕು ಬಿಡಿಸಲೆತ್ನಿಸಿದರೆ ಇನ್ನೊಂದು ಕಡೆ ಸಿಕ್ಕುಸಿಕ್ಕಾಗುತ್ತದೆ. ಇದು ಸಾಮಾನ್ಯವಾಗಿ ಗಾಲ್ಸವರ್ದಿಯ ವಿಚಾರಸರಣಿ. ಈತ ನಿರಾಶಾವಾದಿಯೇನೊ ಎಂಬ ಸಂಶಯ ಬರಬಹುದು. ಆದರೆ ಅದು ನಿಜವಲ್ಲ. ಈತನಿಗೆ ಮಾನವೀಯತೆಯಲ್ಲಿ ಅಪಾರವಾದ ಶ್ರದ್ಧೆ. ಸದ್ಗುಣ ಸಂಪನ್ನ, ಮನುಷ್ಯತ್ವದಲ್ಲಿ ನಂಬಿಕೆ. ಈ ವಿಶ್ವಾಸವಿದ್ದುದರಿಂದಲೇ ಗಾಲ್ಸವರ್ದಿ ಸಾಮಾಜಿಕ ಅನ್ಯಾಯದ ವಿರುದ್ಧ ಸೆಣಸುವಂತೆ ಜನರಲ್ಲಿ ಜಾಗೃತಿಯುಂಟುಮಾಡಿದ.
20ನೆಯ ಶತಮಾನದ ಪುರ್ವಾರ್ಧ ಅವಧಿ ವಿಚಾರಪ್ರಧಾನವಾದ ಸಾಮಾಜಿಕ ಸಮಸ್ಯಾ ನಾಟಕಗಳ ಯುಗ ಎಂದು ಹೆಸರಾಗಿದೆ. ಈ ಕಾಲದ ಶ್ರೇಷ್ಠ ನಾಟಕಕಾರರಲ್ಲಿ ಗಾಲ್ಸವರ್ದಿಯೂ ಒಬ್ಬನಾಗಿದ್ದಾನೆ. ಬರ್ನಾರ್ಡ್ ಷಾನ ನಾಟಕಗಳಲ್ಲಿ ಕಂಡುಬರುವ ಸಂಭಾಷಣಾ ಚಾತುರ್ಯವಾಗಲಿ, ಹಾಸ್ಯದ ಹೊನಲಾಗಲಿ ಈತನ ನಾಟಕಗಳಲ್ಲಿ ಇಲ್ಲ. ತುಂಬ ಗಂಭೀರವೂ ಉದ್ವೇಗರಹಿತವೂ ಆದ ವಸ್ತುನಿಷ್ಠ ಪ್ರತಿಪಾದನೆ ಈತನ ನಾಟಕಗಳ ಲಕ್ಷಣ. ಪಾತ್ರಗಳೂ ಸಂಭಾಷಣೆಯೂ ತೀರ ಸಾಧಾರಣ ಎನ್ನುವಂಥವು. ಆದರೆ ನಾಟಕ ಸಂವಿಧಾನದಲ್ಲಿ ಕಾಣುವ ಅಪುರ್ವವಾದ ಶಿಲ್ಪಕೌಶಲದಲ್ಲಿ ಗಾಲ್ಸವರ್ದಿಯನ್ನು ಮೀರಿಸುವ ಮತ್ತೊಬ್ಬ ನಾಟಕಕಾರನಿಲ್ಲ. ಸುಸ್ಥಿರವಾದ ಅಸ್ತಿಬಾರದ ಮೇಲೆ ತುಂಬ ಕಲಾತ್ಮಕವಾಗಿ ನಿರ್ಮಿಸಿದ ಗೋಪುರದ ಮಾದರಿ ಈತನ ನಾಟಕಗಳ ರಚನಾಶೈಲಿ. ಸಾಹಿತ್ಯಕ್ಕೆ ಇದು ಗಾಲ್ಸವರ್ದಿಯ ವಿಶಿಷ್ಟ ಕಾಣಿಕೆ. ಈತನನ್ನು ಸಮಾಜ ಸುಧಾರಕ ಎನ್ನುವುದಕ್ಕಿಂತ ಹೆಚ್ಚಾಗಿ ಶ್ರೇಷ್ಠ ಕಲಾವಿದ ಎನ್ನಬಹುದು. ಸಾಹಿತ್ಯಕ್ಕಿಂತ, ಕಲೆಗಿಂತ ಜೀವನ ದೊಡ್ಡದು ಎಂಬುದಕ್ಕೆ ಸರಿಯಾಗಿ ಗಾಲ್ಸವರ್ದಿಯ ವ್ಯಕ್ತಿತ್ವವೇ ತುಂಬಾ ಹಿರಿದಾದುದು. ಈತನ ಸರಸಸಜ್ಜನಿಕೆಗಳಿಂದ ಕೂಡಿದ ಸುಸಂಸ್ಕೃತ ನಡೆವಳಿಕೆ, ಉದಾತ್ತವಾದ ಸ್ವಭಾವ, ತನಗೆ ಬರುತ್ತಿದ್ದ ವರಮಾನದಲ್ಲಿ ಅರ್ಧ ಭಾಗವನ್ನು ದಾನಧರ್ಮಗಳಿಗೆ ವಿನಿಯೋಗಿಸಿ ಉಳಿದರ್ಧ ಭಾಗದಲ್ಲಿ ಸಂತುಷ್ಟ, ಸಂತೃಪ್ತ ಜೀವನವನ್ನು ನಡೆಸುತ್ತಿದ್ದ ಗುಣಸಂಪನ್ನತೆ ಪ್ರಸಿದ್ಧವಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜಿ.ಪಿ.ರಾಜರತ್ನಂ
ಬಾಲ್ಯ
'ಜಿ. ಪಿ. ರಾಜರತ್ನಂ'(೧೯೦೯-೧೯೭೯) ರವರು ಮೂಲತಃ ಚಾಮರಾಜ ನಗರ ಜಿಲ್ಲೆಯ ಗುಂಡ್ಲುಪೇಟೆಯವರು. ಇವರ ಪೂರ್ವಜರು ತಮಿಳುನಾಡಿನ "ನಾಗಪಟ್ಟಣ"ಕ್ಕೆ ಸೇರಿದ ತಿರುಕ್ಕಣ್ಣಾಪುರ ಎಂಬ ಅಗ್ರಹಾರದಿಂದ ೧೯೦೬ ರಲ್ಲಿ ಮೈಸೂರಿಗೆ ಬಂದರು. ಹೆಸರಾಂತ ಗುಂಡ್ಲು ಪಂಡಿತ ವಂಶ ದಲ್ಲಿ ಡಿಸೆಂಬರ್ ೦೫, ೧೯೦೯ರಂದು ರಾಮನಗರದಲ್ಲಿ ಜನಿಸಿದರು. ಮೊದಲಿಗೆ ಇವರ ಹೆಸರು ಜಿ.ಪಿ.ರಾಜಯ್ಯಂಗಾರ್ ಎಂದಿತ್ತು. ಇವರು ಲೋಯರ್ ಸೆಕೆಂಡರಿ ಓದುತ್ತಿದ್ದಾಗ ಚೇಷ್ಟೆಗಾಗಿ ಶಾಲೆಯ ಗುಮಾಸ್ತರನ್ನು ಪುಸಲಾಯಿಸಿ ತಮ್ಮ ಹೆಸರನ್ನು ಜಿ.ಪಿ.ರಾಜರತ್ನಂ ಎಂದು ತಿದ್ದಿಕೊಂಡಿದ್ದರು. ತಂದೆ ಆ ಭಾಗದಲ್ಲಿ ಉತ್ತಮ ಶಿಕ್ಷಕರೆಂದು ಹೆಸರು ಮಾಡಿದ್ದ ಜಿ.ಪಿ.ಗೋಪಾಲಕೃಷ್ಣ ಅಯ್ಯಂಗಾರ್.. ತಾಯಿಯ ಪ್ರೀತಿ ಇಲ್ಲದೆ ಬೆಳೆದ ರಾಜರತ್ನಂಗೆ, ತಂದೆಯೇ ಎಲ್ಲವೂ ಆಗಿದ್ದರು. ಅಜ್ಜಿಯ ಅಕ್ಕರೆಯಲ್ಲೂ ರಾಜರತ್ನಂ ಬೆಳೆದರು. ತಂದೆ ಬಡ ಮೇಸ್ಟ್ರು. ಸ್ವಾತಂತ್ರ್ಯ ಪೂರ್ವದಲ್ಲೇ (೧೯೩೧ರಲ್ಲಿ) ರಾಜರತ್ನಂ ಎಂ.ಎ (ಕನ್ನಡ)ದಲ್ಲಿ ಮುಗಿಸಿ, ಶಿಶು ವಿಹಾರ ಹಾಗೂ ತಂದೆಯ ಶಾಲೆಯಲ್ಲಿ ಆರಂಭಿಕ ಮೇಸ್ಟ್ರು ಆದರು. ಇದರ ಅನುಭವದ ಫಲವೇ ಮಕ್ಕಳ ಕುರಿತು ಬರೆದ `ತುತ್ತೂರಿ' ಶಿಶುಗೀತೆ ಸಂಕಲನ '. ಕ್ರಮೇಣ ಆ ಕೆಲಸ ತೃಪ್ತವಾಗದೆ ಹೈದರಾಬಾದಿಗೂ ಕೆಲಸ ಹುಡುಕಿ ಹೋಗಿದ್ದುಂಟು. ಅಲ್ಲಿಂದ ನಿರಾಶರಾಗಿ ಬೆಂಗಳೂರಿಗೆ ಬಂದು ಜನಗಣತಿ ಕಛೇರಿಯಲ್ಲಿ ಕೆಲಸಕ್ಕೆ ಪ್ರಯತ್ನಿಸಿದರು. ಆದರೆ ಅಲ್ಲಿದ್ದ ಮಾಸ್ತಿ ವೆಂಕಟೇಶ ಅಯ್ಯಂಗಾರ್ ರು ರಾಜರತ್ನಂರವರಿಗೆ 'ಸಾಹಿತ್ಯ ಸೇವೆ' ಮುಂದುವರೆಸಲು ಉಪದೇಶಿಸಿದರು. ಅದರ ಫಲವೇ ಮುಂದೆ 'ರಾಜರತ್ನಂ' ಅವರಿಂದ 'ಉತ್ತಮ ಸಾಹಿತ್ಯ ನಿರ್ಮಾಣ'ಕ್ಕೆ ದಾರಿಯಾಯಿತು. ಬೌದ್ಧ ಸಾಹಿತ್ಯ ಇಂಥ ಉಪಯುಕ್ತ ಸಾಹಿತ್ಯದಲ್ಲೊಂದು 'ಮಿಂಚು'.
ಮಡದಿಯ ಸಾವಿನಿಂದ ಧೃತಿಗೆಟ್ಟರು
ರಾಜರತ್ನಂ ಅವರಿಗೆ ವೈವಾಹಿಕ ಜೀವನದಲ್ಲಿ ಸಾಕಷ್ಟು ನೋವುಂಟಾಯಿತು. ಪತ್ನಿ ಲಲಿತಮ್ಮ ಕಾಯಿಲೆ ಬಿದ್ದವರು ಹುಷಾರಾಗಲೇ ಇಲ್ಲ, ವಿಧಿವಶರಾದರು. ಅವರ ನೆನಪು ಹಸಿರಾಗಿದ್ದಾಗಲೇ ಸೀತಮ್ಮ ಅವರ 'ಬಾಳನಂದಾದೀಪ'ವಾಗಿ ಬಂದರು. ಬದುಕು ಸ್ಥಿರವಾಯಿತು. ಕಷ್ಟ ಕಾರ್ಪಣ್ಯಗಳ ನಡುವೆ ೧೯೩೮ರಲ್ಲಿ 'ಕನ್ನಡ ಪಂಡಿತ ಹುದ್ದೆ', ರಾಜರತ್ನಂ ಅವರನ್ನು ಹುಡುಕಿ ಬಂತು. ಮೈಸೂರು, ಬೆಂಗಳೂರು, ಶಿವಮೊಗ್ಗ, ತುಮಕೂರುಗಳಲ್ಲಿ ಅಧ್ಯಾಪಕರಾಗಿ, ಮೆಚ್ಚಿನ ಮೇಸ್ಟ್ರು ಆಗಿ ಖ್ಯಾತರಾದರು.
ಕಾವ್ಯನಾಮ
""ಭ್ರಮರ"" ಎಂಬುದು ಇವರ ಕಾವ್ಯನಾಮವಾಗಿತ್ತು.
ಮಕ್ಕಳ ಕವನ
ನಾಯಿಮರಿ ನಾಯಿಮರಿ ತಿಂಡಿ ಬೇಕೆ? ತಿಂಡಿ ಬೇಕು ತೀರ್ಥ ಬೇಕು ಎಲ್ಲ ಬೇಕು..
ನಾಯಿಮರಿ ಕಳ್ಳ ಬಂದರೇನು ಮಾಡುವೆ? ಲೊಳ್ ಲೊಳ್ ಬೊವ್ ಎಂದು ಕೂಗಿ ಆಡುವೆ
ಜಾಣಮರಿ ತಾಳು ಹೋಗಿ ತಿಂಡಿ ತರುವೆನು ತಾ ನಿನ್ನ ಮನೆಯ ನಾನು ಕಾಯುತಿರುವೆನು.
ಕನ್ನಡ ಪದಗೊಳ್
ಬಗವಂತ ಏನ್ರ ಬೂಮೀಗ್ ಇಳಿದು ನನ್ ತಾಕ್ ಬಂದಾಂತ್ ಅನ್ನು; ಪರ್ ಗಿರೀಕ್ಸೆ ಮಾಡ್ತಾನ್ ಔನು ಬಕ್ತನ್ ಮೇಲ್ ಔನ್ ಕಣ್ಣು! --@--
ರತ್ನನ್ ಪರ್ಪಂಚ
ಯೇಳ್ಕೊಳ್ಳಾಕ್ ಒಂದ್ ಊರು ತಲೇಮೇಗ್ ಒಂದ್ ಸೂರು ಮಲಗಾಕೆ ಭೂಮ್ತಾಯಿ ಮಂಚ ಕೈ ಯಿಡದೋಳ್ ಪುಟ್ನಂಜಿ ನೆಗನೆಗತ ಉಪ್ಗಂಜಿ ಕೊಟ್ರಾಯ್ತು ರತ್ನನ್ ಪರ್ಪಂಚ ---. ---
ಕೃತಿಗಳು
ರಾಜರತ್ನಂ ತಮ್ಮನ್ನು ತಾವೇ 'ಸಾಹಿತ್ಯ ಪರಿಚಾರಕ' ಎಂದು ಕರೆದುಕೊಳ್ಳುತ್ತಿದ್ದರು. ಇದರಿಂದ ಅವರ ಉದ್ದೇಶ ಸ್ಪಷ್ಟವಾಗಿತ್ತು- ಭಾಷಣದ ಮತ್ತು ಕೃತಿ ಪ್ರಕಟಣೆ ಮೂಲಕ ಜನರ ಬಳಿಗೆ ಸಾಹಿತ್ಯ ಕೊಂಡೊಯ್ಯುವುದಾಗಿತ್ತು. ಹೀಗಾಗಿ 'ಜಿ.ಪಿ.ರಾಜರತ್ನಂ,' ಕನ್ನಡ ಸಾಹಿತ್ಯದಲ್ಲಿ ವಿಶಿಷ್ಟ ಸಂವೇದನೆಯನ್ನುಂಟು ಮಾಡಿದವರು. ಇವರು ೧೯೭೯ರ ಮಾರ್ಚ್ ತಿಂಗಳ ೧೩ ರಂದು ನಿಧನರಾದರು.
ಉಲ್ಲೇಖ
ವರ್ಗ:ಕನ್ನಡ ಸಾಹಿತ್ಯ ಜಿ.ಪಿ.ರಾಜರತ್ನಂ ವರ್ಗ:ಲೇಖಕರು ವರ್ಗ:ಕನ್ನಡ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರು
ಯಕ್ಕಂಚಿ
ಯಕ್ಕಂಚಿ ಗ್ರಾಮವು ಕರ್ನಾಟಕ ರಾಜ್ಯದ ಬಿಜಾಪುರ ಜಿಲ್ಲೆಯ ಸಿಂದಗಿ  ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮಗಳು
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆಗಳು
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಕರ್ಣಾವತಿ
ಕರ್ಣಾವತಿ ಮೇವಾರದ ರಾಣಾ ಸಂಗ್ರಾಮಸಿಂಹನ ಪತ್ನಿ, ರಾಣಾ ವಿಕ್ರಮಜಿತ್ ಮತ್ತು ರಾಣಾ ಉದಯಸಿಂಹರ ತಾಯಿ. ಈಕೆಗೆ ಕರ್ಮಾವತಿಯೆಂದೂ ಹೆಸರುಂಟು. ಹೋರಾಟದಲ್ಲಿ ತೀವ್ರವಾಗಿ ಪೆಟ್ಟುತಿಂದು, ದೇಹದಲ್ಲಿ ಎಂಬತ್ತು ಗಾಯಗಳಾಗಿದ್ದರೂ ಸ್ವಾತಂತ್ರ್ಯರಕ್ಷಣೆಗಾಗಿ ಹೋರಾಡಿದ ಸಂಗ್ರಾಮನ ಮರಣಾನಂತರ, ಬಾಲಕನಾದ ವಿಕ್ರಮಜಿತ್ ಮೇವಾರದ ಗದ್ದುಗೆಯನ್ನೇರಿದ. 1533ರಲ್ಲಿ ಗುಜರಾತಿನ ಸುಲ್ತಾನ ಬಹದ್ದೂರ್ ಷಹ ಚಿತ್ತೂರನ್ನು ಮುತ್ತಿದ. ಸಂಗ್ರಾಮನ ಕಾಲದಲ್ಲಿ ಕಳೆದುಕೊಂಡಿದ್ದ ಮಾಳ್ವವನ್ನು ಪುನರ್ವಶ ಗೊಳಿಸಿಕೊಳ್ಳುವುದು ಈತನ ಮುಖ್ಯ ಧ್ಯೇಯವಾಗಿತ್ತು. ರಾಣಾ ವಿಕ್ರಮಜಿತ್ ತನ್ನ ರಾಜಧಾನಿಯ ರಕ್ಷಣೆಯ ವಿಚಾರದಲ್ಲಿ ನಿರಾಸಕ್ತನಾಗಿದ್ದುದರಿಂದ ಇತರ ರಜಪುತ ನಾಯಕರೂ ತಂತಮ್ಮ ಜಾಗೀರುಗಳಿಗೆ ಹಿಂತಿರುಗಿದರು. ಇಂಥ ಶೋಚನೀಯ ಪರಿಸ್ಥಿತಿ ಯಲ್ಲಿ ರಾಜಮಾತೆ ಕರ್ಣಾವತಿ ಆಗಿನ ರಜಪುತ ಪದ್ಧತಿಯಂತೆ ತನ್ನ ತೋಳಬಂದಿಯನ್ನು ಮೊಗಲ್ ಚಕ್ರವರ್ತಿ ಹುಮಾಯೂನನಿಗೆ ಕಳುಹಿಸಿ ತನ್ನ ಸೋದರನನ್ನಾಗಿ ಪರಿಗಣಿಸಿ, ಆತನ ಸಹಾಯ ಯಾಚಿಸಿದಳು. ಬಹದ್ದೂರ್ ಷಹ ಮೇವಾರದ ಶತ್ರುವಾಗಿದ್ದಂತೆ ಮೊಗಲರ ಶತ್ರುವೂ ಆಗಿದ್ದ; ಮೊಗಲರನ್ನು ಗುಜರಾತ್ ಮತ್ತು ಮಾಳ್ವಗಳಿಂದ ಓಡಿಸುವ ಯತ್ನದಲ್ಲಿದ್ದ. ಕರ್ಣಾವತಿಯ ಬೇಡಿಕೆಯಂತೆ ಹುಮಾಯೂನ್ ಚಿತ್ತೂರಿನ ರಕ್ಷಣೆಗೆ ಧಾವಿಸುತ್ತಿದ್ದಾಗ, ಬಹದ್ದೂರ್ ಷಹ ಅವನಿಗೆ ಪತ್ರ ಬರೆದು ಕಾಫರರ ಮೇಲೆ ಧರ್ಮಯುದ್ಧ (ಜೇಹಾದ್) ಮಾಡುತ್ತಿರುವ ಮುಸ್ಲಿಂ ದೊರೆಯ ಮೇಲೆ ಅದೇ ಮತಕ್ಕೆ ಸೇರಿದ ಹುಮಾಯೂನ್ ಯುದ್ಧಮಾಡುವುದು ಉಚಿತವಲ್ಲವೆಂದು ತಿಳಿಸಿದ. ಈ ನಯಗಾರಿಕೆಯ ಮಾತಿನಿಂದ ವಂಚಿತನಾದ ಹೂಮಾಯೂನ್ ಕರ್ಣಾವತಿಗೆ ನೆರವು ನೀಡಲಿಲ್ಲ. ಚಿತ್ತೂರು ಶರಣು ಹೋಗಿ ಮಾಳ್ವವನ್ನು ಬಹುದ್ದೂರ್ ಷಹನಿಗೆ ಹಿಂತಿರುಗಿಸಬೇಕಾಯಿತಲ್ಲದೆ ಯುದ್ಧದ ಖರ್ಚಿಗಾಗಿ ಅಪಾರ ಧನ ಕೊಡಬೇಕಾಯಿತು. ಪ್ರಾಬಲ್ಯಾಕಾಂಕ್ಷಿಯಾದ ಬಹದ್ದೂರ್ ಷಹ ಪುನಃ 1535ರಲ್ಲಿ ಚಿತ್ತೂರನ್ನು ಮುತ್ತಿದ. ಅಪ್ರಯೋಜಕನಾಗಿದ್ದ ವಿಕ್ರಮಜಿತ್ತನನ್ನು ರಾಣಿ ಕರ್ಣಾವತಿ ಸ್ಥಳಾಂತರಿಸಿ, ಸ್ವತಃ ನಗರ ರಕ್ಷಣೆಗೆ ನಿಂತಳು. ಎಲ್ಲ ರಜಪುತ ನಾಯಕರನ್ನೂ ಯೋಧರನ್ನೂ ಹುರಿದುಂಬಿಸಿ ರಕ್ಷಣೆಯ ವ್ಯವಸ್ಥೆ ಮಾಡಿದರೂ ಮುಸ್ಲಿಮರ ಪ್ರಬಲ ಸೈನ್ಯದ ಮುಂದೆ, ಅದರಲ್ಲೂ ಫಿರಂಗಿದಳದ ಮುಂದೆ ರಜಪುತ ಸೈನ್ಯ ಸೋತು ಹೋಯಿತು. ರಜಪುತ ವೀರರೆಲ್ಲ ರಣರಂಗದಲ್ಲಿ ಹೋರಾಡುತ್ತ ಮಡಿದರು. ಕರ್ಣಾವತಿಯ ನೇತೃತ್ವದಲ್ಲಿ 1535ರ ಮಾರ್ಚ್ 8 ರಂದು 300ಕ್ಕೂ ಹೆಚ್ಚಿನ ರಜಪುತ ವೀರರಮಣಿಯರು ಜೋಹರ್ ಪದ್ಧತಿಗನುಸಾರವಾಗಿ ಅಗ್ನಿಪ್ರವೇಶ ಮಾಡಿದರು. ತನ್ನ ಮಾತೆಯ ಮತ್ತು ರಜಪುತ ಯೋಧರ ಧೈರ್ಯಸಾಹಸಗಳಿಂದ ಜಾಗೃತನಾದ ವಿಕ್ರಮಜಿತ್ ಅನತಿಕಾಲದಲ್ಲಿಯೇ ಮುಸ್ಲಿಮರನ್ನು ಹೊಡೆದಟ್ಟಿ ಚಿತ್ತೂರಿನ ಸ್ವಾತಂತ್ರ್ಯ ರಕ್ಷಿಸಿದ. *
ಯಕ್ಕಂಚಿ
ದೇವಾಲಯಗಳು
ಶ್ರೀ ಮಹಾಲಕ್ಷ್ಮಿ ದೇವಸ್ಥಾನ,  ಶ್ರೀ ದುರ್ಗಾದೇವಿ ದೇವಲಯ,  ಶ್ರೀ ಮಲ್ಲಿಕಾರ್ಜುನ ದೇವಾಲಯ,  ಶ್ರೀ ಬಸವೇಶ್ವರ ದೇವಾಲಯ, ಶ್ರೀ ವೆಂಕಟೇಶ್ವರ ದೇವಾಲಯ, ಶ್ರೀ ಪಾಂಡುರಂಗ ದೇವಾಲಯ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.
ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  ೯೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆಗಳು
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರಿಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಹಬ್ಬಗಳು
ಪ್ರತಿವರ್ಷ  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಸಿಂದಗಿ ತಾಲೂಕಿನ ಪ್ರವಾಸಿ ತಾಣಗಳು
ಯಜುರ್ವೇದ
ಯಜುರ್ವೇದನಾಲ್ಕು ವೇದಗಳಲ್ಲಿ ಎರಡನೆಯದು.ಯಜ್ಞಯಾಗಾದಿಗಳ ವಿವರವಾದ ಕ್ರಮ ವಿವರಣೆಗಳು ಸೇರಿದೆ.ಇದರಲ್ಲಿ ೪೦ ಅಧ್ಯಾಯಗಳಿವೆ.ಯಜುರ್ವೇದದಲ್ಲಿ ಎರಡು ವಿಧಗಳಿದ್ದು ಕೃಷ್ಣ ಯಜುರ್ವೇದ ಹಾಗೂ ಶುಕ್ಲ ಯಜುರ್ವೇದಗಳೆಂದು ಹೆಸರು. ಕೃಷ್ಣಯಜುರ್ವೇದಕ್ಕೆ ತೈತ್ತೀರಿಯ ಸಂಹಿತೆ ಎಂದೂ ಶುಕ್ಲಯಜುರ್ವೇದಕ್ಕೆ ವಾಜಸನೇಯ ಸಂಹಿತೆ ಎಂದೂ ಹೆಸರಿದೆ.ಧನುರ್ವೇದ ಇದರ ಉಪವೇದ.
ಬಾಹ್ಯಸಂಪರ್ಕಗಳು
ವರ್ಗ:ಹಿಂದೂ ಧರ್ಮ ವರ್ಗ:ವೇದಗಳು
ರಘುಬಾರ್ ದಾಸ್
ರಘುಬಾರ್ ದಾಸ್ (ಜನನ ೩ ಮೇ ೧೯೫೫) ಜಾರ್ಖಂಡ್‌ನ ಆರನೇ ಮುಖ್ಯಮಂತ್ರಿಯಾಗಿ ಸೇವೆ ಸಲ್ಲಿಸಿದ ಭಾರತೀಯ ರಾಜಕಾರಣಿ. ಅವರು ೨೮ ಡಿಸೆಂಬರ್ ೨೦೧೪ ರಂದು ಜಾರ್ಖಂಡ್‌ನ ೬ ನೇ ಮುಖ್ಯಮಂತ್ರಿಯಾಗಿ ಪ್ರಮಾಣ ವಚನ ಸ್ವೀಕರಿಸಿದರು. ಅವರು ಭಾರತೀಯ ಜನತಾ ಪಕ್ಷಕ್ಕೆ ಸೇರಿದವರು ಮತ್ತು ಎರಡು ಬಾರಿ ಜಾರ್ಖಂಡ್ ಬಿಜೆಪಿ ಅಧ್ಯಕ್ಷರಾಗಿ ಸೇವೆ ಸಲ್ಲಿಸಿದ್ದಾರೆ. ಪ್ರಸ್ತುತ ಅವರು ಬಿಜೆಪಿಯ ರಾಷ್ಟ್ರೀಯ ಉಪಾಧ್ಯಕ್ಷರಾಗಿದ್ದಾರೆ.